title: Manchesteri derbi lõppes Pep Guardiola magusa triumfiga

maintext:
Jalgpallilinna Manchesteri mõlemad leerid, punane United ja sinine City alustasid hooaega uue peatreeneri ja täiseduga, mis muutis omavahelise duelli Premier League’i neljandas voorus eriti kaalukaks ja oodatuks. Esimeses vaatuses kuulus võit City’le.
Maailma kõige hinnatuma jalgpallitreeneri Pep Guardiola jaoks on Manchester City senise karjääri raskeim töökoht, sest mängijate valik on selgelt kesisem kui tema eelmistes töökohtades (FC Barcelona ja Müncheni Bayern).
Hooaja algusega on Guardiola temas kahelnutele mänginud korraliku ninanipsu – Meistrite liiga eelring läbiti mängeldes ning Premier League’is on Man City päralt täisedu. Eeldused (ja rivaalide lootused), et Guardiola vajab Inglismaa ja Man City’ga kohanemiseks aega, on osutunud tühiseks.
Derbit Unitedi vastu asuti Kevin de Bruyne 15. ja võistluskeeldu kandnud Sergio Aguero asemel ründajana alustanud 19aastase Kelechi Iheanacho 36. minuti väravatest juhtima. Zlatan Ibrahimovic lõi 42. minutil ühe tagasi, aga viigini United ei jõudnudki


authors:
Et Siis
Gumm On Sex

title: ÕHTULEHE VIDEO | Nestor: homme kella üheks on presidendikandidaatide nimed olemas

maintext:
Täna kogunes riigikogu vanematekogu, kes arutles presidendi valimiste järgmiseid samme. Fraktsioonide esimehed leppisid kokku, et omavahel tehakse koostööd ning järgmisel esmaspäeval saab president riigikogus valitud. Riigikogu esimehe Eiki Nestori sõnul olid tänasel koosolekul vaid fraktsioonide esimehed. "Mul on hea meel, et kõik kuus leidsid, et meie järgnevate tundide ja päevade koostöövili peab olema presidendi äravalimine järgmisel esmaspäeval riigikogus," selgitab Nestor koosoleku kõige olulisemat tulemust. Lisaks otsustati, et riigikogu vanematekogu jätab presidendikandidaadi otsingutel välja need inimesed, kes eelevalt juba kandideerisid: "Ütleme neile aitäh kandideerimise eest, aga sisuliselt ootame uusi nimesi presidendi kandideerimise koha pealt," lisas Nestor.
Uuelt kandidaadilt oodatakse enamuse toetust, et veenduda, et president saaks kindlasti ka valitud. Nestori sõnul on arutletud, et kandidaati peaks toetama kindlasti rohkem kui 68 riigikogu liiget.
Kindlat tähtaega, millal vanematekogu ühise kandidaadi üles seab, kokku ei lepitud, kuid seda loodetakse teha piisava ajavaruga, et kandidaat jõuaks kohtuda ka saadikutega, kes presidenti valivad. Täna Nestor ühtegi kindlat nime välja ei toonud. "...Aga ma olen kindel, et fraktsioonide juhid peavad omavahel konsultatsioone, niisamamoodi kui erakondade juhid."

fasttext_language: et


title: See on hetke kõige kuumem juuksetrend!

maintext:
Selleks, et viimase juuksetrendiga kaasas käia peab olema küllaltki julge. Õnneks ei pea oma julgust, siiski kõigile demonstreerima - kui just tahtmist pole.
Nimelt on hetke kõige kuumemaks juuksetrendiks, värvimisstiil, mis ühest küljest võtab küll silma eest kirjuks, teisest küljest aga võib paljudele hoopis märkamatuks jääda, kirjutab Huffington Post.
Kuidas selline asi võimalik on? Tegemist on varjatud vikerkaarega. See tähendab seda, et juuste mingi osa, mis jääb teiste juuste alla, värvitakse vikerkaaretoonides. Enamasti saab vikerkaart näha siis, kui juuksed on üles pandud.
Juuksurite sõnul sobivad just kontoriinimesed, kes ekstravagantse välimusega üldjuhul tööle tulla ei tohi, kuid sisimas siiski päris hallid hiired ei ole, seda trendi järgima.
Samas tuleb aga ka ettevaatlik olla, kuna puhtaid toone on väga keeruline saada ning võib juhtuda, et juuksed värvuvad hoopis millekski muuks kui vikerkaar.


authors:
Tiina Kõrtsini
Huviline Fänn

title: Alar Varrak: BC Kalev/Cramo loobub EuroCupist

maintext:
Eesti meistri BC Kalev/Cramo peatreener Alar Varrak käis stuudiokülalisena Õhtulehe korvpallisaates "Viies veerandaeg", kus teatas, et klubi loobub EuroCupil osalemisest.
Põhjuseks rahvusvahelise korvpalliliidu FIBA ja Euroliiga vahel käiv sõda ning FIBA kindel ähvardus võtta rajalt maha nende riikide rahvuskoondised, kelle klubid hakkavad mängima EuroCupil.
"Näiteks Leedus on asi läinud kohaliku alaliidu ja EuroCupile registreeritud klubide vahel juba kohtuni. Kalev ei taha kellegagi tülli minna ning klubist saadud viimase info kohaselt - ma ei tea, kas see on veel mitteametlik või juba ametlik - me EuroCupil ei mängi. Seda juhul, kui viimasel hetkel ei tule mingit imelist muutust ning FIBA ja Euroliiga leppimist. Eesti Korvpalliliit toetas meie püüdlusi ja üritas aidata, aga nende käed jäävad lühikeseks," rääkis Varrak.
Varrak rääkis saates peale Kalevi teemade - näiteks loodetakse sel nädalal kokkuleppele saada veel ühe välismaalasest tsentriga - pikemalt ka EM-valiksarja jätkava Eesti koondise tegemistest. "Viies veerandaeg", kus külaliseks Alar Varrak, on peagi kuulatav Õhtulehe kodulehel, SoundCloudis ja iTunesis!


authors:
Mati Tilba
Ilmselt Ei

title: GALERII | EMBAMINE, NAER JA PISARAD: mida toob õhtune Evelin Ilvese jutusaade?

maintext:
Evelin Ilvese jutusaade alustab juba täna õhtul, kui esimeseks külaliseks on olümpiavõitja Erika Salumäe, kelle elusaatus on olnud dramaatilisem kui mis tahes mängufilm ja viimastel kuudel on tema isiklik elu võtnud ootamatult valusa pöörde.
Saatejuht Evelin Ilves kinnitab, et Salumäe annab saates erakordselt avameelse intervjuu oma tütre teemal.
Saates "Evelin" räägitakse inimsaatusest. "Toome ekraanile lood, mis liigutavad, innustavad, kurvastavad ja annavad meile mõtteainet ning julgustust õnnelikumana edasi elada," lisab saatejuhi debüüti tegev Ilves.


title: Seisukoht | Süsteem on mäda

maintext:
Eilset meditsiinitöötajate hoiatusstreiki peeti viimasel hetkel. Vähem delikaatselt väljendudes jäi see nii mõnelegi haigele hiljaks. Kunagi ei lähe mul meelest ühe Tartu härra traagiline lugu – haiglas ei tehtud talle südamefilmi, kuigi lähedased kinnitasid, et mehel on süda haige ja palusid seda teha. Koju saadetud mees suri. Taolisi juhtumeid leiab väikeses Eestis kümneid, kui mitte sadu.
Kindlasti ei olene ravikvaliteet ainult rahast. Kuid nagu näitas hiljutine „Pealtnägija“, lokkab meie meditsiinisüsteemis laristamine. Ja sellest võivad rääkida ka patsiendid, kes peavad analüüse tegema nii perearsti kui ka eriarsti juures. Ühelt poolt on on raha justkui palju, et seda annab mõttetult kulutada, kuid teisalt on paljudele reaalsus see, et ravi saab vaid oma raha eest.
Väidetavalt läheb Eestis ka kultuuri peale hirmus hunnik raha, kuid see on nagu müstiline must auk, mida keegi kunstnikest, kirjanikest ega muusikutest oma silmaga näinud ei ole. Sama on ka meditsiinisüsteemis. See ei ole linnalegend, et arst või õde istub aparaadi kõrval, aga seda sisse ei lülita, sest selle teenuse tarvis on haigekassa raha läbi. Selles pole süüdi direktiive järgiv meditsiinitöötaja, vaid mäda süsteem.
Arst ei tohiks teha tükitööd, mille ühikuks on inimene. Iga protseduur tuleb ära teha hoolimata sellest, kas haigekassa eraldatud raha on otsas või mitte. Ja selleks pole vaja bürokraatiamasina ametnikearmee toitmiseks isegi pabereid määrida.


authors:
Joe Klamar
Tony O'Brien
Matthew Childs

title: "Prints Harry on ulakas poiss! Hodgson saadab inimesed unele! Saada see kuradi Neville kukele!" ehk Mida rääkis Inglismaa koondise peatreener ärimeesteks maskeeritud ajakirjanikele

maintext:
Ajakirjanikud uurisid Allardyce'i käest, kuidas saaks kolmandad osapooled jätkuvalt mängijaid "omada," kuigi Inglismaa jalgpalliliit keelustas selle 2008. aastal, FIFA 2015. aastal. Ometi on taoline mängijate "omamine" väga levinud Lõuna-Ameerikas, kus klubidel on vähe raha. Ärimehed ja teised investorid ostavad nii-öelda jalgpalluri aktsiaid ning katavad tihtipeale noormängija majutuse ja treenimiskulud. Vastutasuks saavad nad mingi protsendi tulevikulootuse üleminekutasust.
Briti ajaleht The Telegraph avalikustas täna skandaalse loo Inglismaa jalgpallikoondise uue peatreeneri Sam Allardyce'i kohta, milles väidab, et britt oli nõus alaliidu reeglite vastu käituma.
Allardyce rääkis, kuidas selline tegutsemine on jätkuvalt võimalik ka Inglismaal. Diili õnnestumise korral saanuks vastutasuks "ärimeestelt" 400 000 naela (ligi 460 000 eurot) ning reisinuks neli korda aastas Singapuri ja Hong Kongi, kus jaganuks antud "ärimeestele" nõuandeid.
Inglismaa jalgpalliliit algatas skandaali osas uurimise ning Allardyce'i ähvardab vallandamine. Telegraph lubab paari järgneva päevade jooksul avalikustada kogu skeemi ning asi ei pruugi piirduda vaid Allardyce'iga, vaid taolist skeemi kasutavad ajalehe väitel ka paljud teised tipptreenerid. Telegraph avalikustas ka paar kildu jutuajamistest Allardyce'iga:
Miks endine Inglismaa koondise peatreener Roy Hodgson pole hea avalikkuse ees rääkija: "Ta saadab kõik inimesed unele. Roy. Woy. Tal ei ole selle jaoks isiksust!" (siinkohal matkis Allardyce Hodgsoni kõnemaneeri)
Mida Hodgson valesti tegi: Mängijad vedasid teda alt. Võib-olla oli ta liiga otsustusvõimetu. Ehk kandus tema närvilisus üle ka mängijatele. Enne kohtumist Islandiga oli ta võitnud 10 mängu. Viigistasime Venemaaga, kuid me pidanuks võitma. Võitsime Walesi ja see oli meie halvim esitus. Viigistasime Slovakkiaga ja edasipääsuks piisanuks Islandiga viigist... ta kukkus kokku"
Sam Allardyce ja Roy Hodgson (Tony O'Brien)
Gary Neville'ist, endisest Inglismaa koondise abitreenerist, kes soovitas Hodgsonil EM-kohtumises Islandiga Marcus Rashford vahetusest sisse tuua: "Nad vaidlesid kümme minutit, kas tuua teda mängu või mitte. Garyl oli talle halb mõju. Kuradi ütle Garyle, et istu maha ja ole vait, et saaksid ise ohjad haarata. Sina oled peatreener, tee, mida sa ise tahad, mitte keegi teine!"
Inglismaa jalgpallurite pääsemisest koondisesse: Nende peale ei saa loota. Joe Hart. Jack Wilshere, Arsenali pingil. Oxlade-Chamberlain pingil. Sa võid nendega mängida, aga nad ei mängi klubi eest. Kui nad klubi eest ei mängi, on nad vähese mängupraktikaga.
Wembley staadionist: Nad (Inglismaa jalgpalliliit) kulutas Wembleyle 870 miljonit naela, aga maksavad ikkagi laenu tagasi. Nad ehitasid selle täielikult ümber. Kui nad oleksid selle mujale rajanud, oleks see maksma läinud 400 miljonit naela. Nad uuendasid seda ja rajasid absoluutselt fantastilise staadioni, aga sedasorti võlg pole ju see, mida sa tahad. Enamus alaliidu rahast lähebki laenu katteks!"
Endiste Inglismaa koondislaste hasartmängusõltuvusest: Üks klubiomanik ostis kautsjoni vastu ühe mängija kaks korda välja. Need mängijad võitlevad igavusega. See oli meie ajal hullem.. mängisime isegi rohkem kui tänapäeval. Mängisime kaarte, mängisime kaarte terve tagasitee.. sa teed seda oma palga eest!"
Vahel võib nalja kah visata! (Matthew Childs)
Jalgpalliliidust: nad mõtlevad vaid rahast ja selle teenimisest, eks? Kas teate, et Inglismaa jalgpalliliit on maailma rikkaim? Ma ei peaks seda ütlema. Nad ei ole tegelikult kõige jõukamad. Neil on lihtsalt maailma suurim käive, 325 miljoni naelaga.
Cambridge'i hertsogi (Prints Williami) mittejõudmisest 2020. aasta EMi tutvustamisele: Ainus, kes kohale ei jõudnud, oli prints William. Ta on meie alaliidu saadik, nii et oleks olnud tore, kui ta oleks oma nägu näidanud, aga ilmselgelt oli tal palju tähtsamaid asju, millega tegelda.


title: Prantsusmaa tippklubi kaitsja mõisteti tingimisi vangi, mis saab Meistrite liigast?

maintext:
PSG kaitsja Serge Aurier mõisteti täna kaheks kuuks tingimisi vangi, sest läks maikuus Champs-Elyséel politseinikele kallale.
Jalgpallur käitus politseinike vastu vägivaldselt 30. mail, kui nood üritasid enesevalitsuse kaotanud purjus pallurit rahustada. Prokurör nõudis Aurierile kahe kuu pikkust tingimisi vanglakaristust ning lisas, et trellide taha minek pole siiski vajalik.
Pariisi kohus nõuab 23aastaselt Elevandiluuranniku jalgpallurilt ka 600 eurot füüsilise ja moraalse kahju tekitamise eest ning pallur peab tasuma ka 1500 euro väärtuses kohtukulusid. Aurieri advokaadid lubasid juhtunu vaidlustada.
PSG rütmi ei peaks juhtunu aga Prantsusmaa meediaväljaannete väitel mõjutama ning Aurier peaks kolmapäeval jooksma Meistrite liigas Bulgaaria klubi Ludogoretsi vastu platsile.
Serge Aurier has been sentenced to two months in prison for violence towards a police officer.
His lawyers say he will appeal. pic.twitter.com/mjG7ZbwVq9


authors:
David Fisher Rex
David Hartley Rex

title: Kas tõesti kuninglik kihlus? Printsess Eugenie peigmees plaanib kuningannalt abieluloa küsida

maintext:
Briti kuningakojas helisevad varsti jälle pulmakellad. Kuninganna lapselaps printsess Eugenie soovib abielluda oma kauaaegse kallimaga ja peigmees plaanib kuningannalt kihluseks loa küsida, teatas Daily Mail.
26-aastane Eugenie on kuus aastat kohtamas käinud Jack Brooksbankiga. Neiust kolm aastat vanem noormees töötab baarmenina.
Printsess Eugenie ja Jack Brooksbank (David Fisher/REX)
Noored sõitsid kuninganna kutsel Šotimaale Balmorali lossi, kus ühtlasi tähistatakse prints Harry sünnipäeva. Sügispeole koguneb kogu Briti kuningakoda, samuti on kutsutute seas ka peaminister Theresa May. Noormehe sõbrad on kindlad, et Jack palub Balmoralis kuningannalt luba Eugeniele kihlasõrmus sõrme pista.
Jutud, et noored plaanivad abielluda, on liikunud juba mõnda aega. Arvatakse, et värske abielupaar kolib Londonis Kensingtoni paleesse, kus juba elavad prints William ja hertsoginna Catherine.
Eugenie on kuninganna Elizabeth II lapselaps. Tema isa on prints Andrew. Briti troonipärilusjärjekorras on Eugenie oma vanema õe printsess Beatrice´i järel kaheksandal kohal.


description: "Loomulikult võivad minu sammud tunduda esmapilgul keerulise võitu ja arusaamatud, aga me oleme olukorras, kus Eesti vabariiki kui Euroopa Liidu liikmesriiki võib tabada väga häbistav olukord, kus meie valimisprotseduure ei peeta demokraatlikule õigusriigile kohased," ütles Indrek Tarand eile võitlusvalmilt.

title: Indrek Tarand: Kallas ja Reps kogugu valimisteks kõigepealt 21 toetusallkirja

maintext:
"Esiteks ja kiireloomuliselt on vaja teha valimiskomisjonile ettekirjutus mitte registreerida mittesalajastel valimistel tekkinud presidendikandidaate valimistekogus toimuvale voorule," selgitab Tarand oma vaide sisu. "Neid kandidaate, nagu me teame, on kaks: Mailis Reps ja Siim Kallas. Kuna nad on jõudnud valimistekogusse salajasuse nõude väliselt, siis ei tohiks neid ka registreerida."
Teine aspekt, mis teeb valimistekokku jõudnud valimised üldse küsitavaks, on Tarandi sõnul seotud riigikogu asespiiker Helir-Valdor Seederi kirjaga valimiskomisjonile, milles ta muretses salajasuse nõude rikkumise pärast. Valimiskomisjoni vastus Seederile sisaldas aga Tarandi hinnangul lühidalt kokku võttes vaid sõnumit, et nemad ei saa salajasust tagada. "Sellega ongi ju tõendatud, et riigikogus toimunud valimised olid ebaseaduslikud," lausub Tarand veendunult. "Loomulikult võivad minu sammud tunduda esmapilgul keerulisevõitu ja arusaamatud, aga me oleme olukorras, kus Eesti vabariiki, Euroopa Liidu liikmesriiki võib tabada väga häbistav olukord, kus meie valimisprotseduurid ei ole demokraatlikule õigusriigile kohased. See-tõttu pakun ma välja lahenduse. Praegu on veel aega nii Siim Kallasel kui ka Mailis Repsil koguda tarvilik kogus (21) toetusallkirju ja kandideerida ikkagi presidendivalimistel Estonia kontsertsaalis. Ka valimiskomisjonil on aega konsulteerida spetsialistidega ja uurida milliseid moraalseid ja tehnoloogilisi vahendeid saab rakendada valimiste salajasuse tagamiseks."
Tarand hindab tekkinud olukorda väga tõsiseks, kuid loodab, et kõikide osapoolte pingutuste tulemusel saadakse sellest august, kuhu meid on paisanud meie endi poliitiline kultuuritus, ilusti välja.
Repsist on kahju, aga seadus on seadus
"Mul on väga kahju Mailis Repsist, sest erinevalt Siim Kallasest pole tema võistkonna tegevuses täheldatud valimissalajasuse rikkumist, aga seadus on seadus ning seda tuleb kõigile üht moodi kohaldada," lausub Indrek Tarand.
Nädal pärast ebaõnnestunud presidendivalimisi riigikogus kinnitas Õiguskantsler Ülle Madise Õhtulehele, et presidendivalimised on põhiseaduse kohaselt salajased.
"See tähendab, et igaüks peab saama hääletada oma südametunnistuse järgi, kartmata halvakspanu või lootmata heakskiitu," selgitab Ülle Madise. "Inimesel on õigus rääkida, kelle poolt hääletas või kavatseb hääletada. Inimest ei tohi aga seada olukorda, kus ta peab täidetud hääletussedeli avaldama. Kui sedeli avaldamist hukka ei mõisteta, viib see lõpuks salajasuse põhimõte murdmiseni, sest valiku mitteavaldamine muutub sisuliselt võimatuks. Tegemist on ennekõike poliitilise kultuuri ja hääletajate väärikuse küsimusega. Salajasuse põhimõte nõuab seda, et hääletajatele on loodud tegelik võimalus jätta valik enese teada. See hõlmab ka täidetud sedeli avaldamise lubamatust. Hääletaja kontrollimine valimishetkel ei ole lubatud ega põhiseaduspärane. Avalikkus mõistis täidetud sedelite avaldamise Riigikogu valimisvoorude järel õiglaselt hukka."
Indrek Tarand hindab õiguskantsleri seisukohta sammuks õiges suunas.
"Loomulikult oli tal õigus, kui kutsus riigikoguliikmeid üles käituma kodanikule vääriliselt," lausub Tarand Tallinna halduskohtu ees. "Aga sellest ei pruugi piisata, arvestades meie poliitilise kultuuri taset ning see-tõttu on lisaks vaja ka valimiskomisjoni poolseid samme. Eile lugesin ma ajalehest, et mõne kohaliku omavalitsuse volikogu on asunud valijameestele kaasa andma mingeid mandaate, kelle poolt valimiskogus hääletada. Hiljem tuleb valijamehel siiss volikogule tõestada, kas ta ikka õigesti st vastavalt mandaadile hääletas. Selline salajasuse rikkumise nõudmine on juba väga lähedal kriminaalkuriteole. Meil aga räägitakse sellest täiesti avalikult!"
"Need on muret tekivad asjad ning ma usun, et õiguskantsleril on põhjust selle teemaga tulevikus süvitsi edasi minna," ütleb Europarlamendi saadik, tõmmates lahti Tallinna halduskohtu massiivse ukse.


description: Mäesuusakaunitar Lindsey Vonn on parasjagu Tšiilis puhkamas ning tõelise talisportlasena ta külma ei karda - naine postitas Instagrami pildi, kus ta bikiinide väel ja koera seltsis lumiste mägede taustal poseerib.

title: KURNJÄU! Mäesuusamiisu Lindsey Vonn külma ei karda!

maintext:
Skiing in the morning, lay by the pool in the afternoon and workout in the evening. Not a bad situation. 🎯
A photo posted by Lindsey Vonn (@lindseyvonn) on Sep 8, 2016 at 8:23am PDT


title: Saa endale siledam, ühtlasem ja värskem näonahk!

maintext:
Happekoorimine on üks vanimaid iluprotseduure maailmas – looduslikku hapet kasutati naha noorendamiseks ja pehmendamiseks juba antiikses Egiptuses ja Kreekas. Ka tänapäeval on happekoorimine väga populaarne eelkõige efektiivsuse, kättesaadavuse ja kiiruse tõttu.
Happekoorimise tulemusel:
- pindmised nahakihid eemalduvad ja kiireneb uute rakkude paljunemine
- peale kantavate ainete mõju ja läbitavus nahka paraneb
- poorides väheneb vistrike ja komedoonide teke
- suureneb naha niiskusrakkude arv ja suurus
- stimuleeritakse nahale elastsust andvate kollageenrakkude paljunemist
- hajutatakse pigmentrakkude jagunemist ühtlasemalt
- kiireneb kaitserakkude paljunemine
Glükoolhappe näohoolitsuse tulemusena on nahk värskem, siledam ja ühtlasema tooniga. Happekoorimine on tõhus vistrike ja ebatasase naha korral, kuid ideaalne ka lihtsalt väsinud, jumetu ja miimikakortsukestega naha parandamiseks. Happekoorimine on abiks järgnevatel juhtudel:
- aknearmid
- liigselt rasune või vastupidi kuiv ja kestendav nahk
- komedoonid
- ebaühtlane nahk, pigmendilaigud, tedretähnid
- vananev nahk, suitsetaja nahk
- kortsud
- hall jume


description: Vene teismeliste seas on levimas ohtlik mäng, mille käigus pannakse teineteist põlema, et siis hetk hiljem sillalt vette hüppata. Seda kõike selle nimel, et koguda "meledimisi"...

title: VENEMAA TEISMELISTE JULMAD MÄNGUD: pane sõber põlema...

maintext:
"Parandasin auto teie töökojas. Pärast seda on mootorist kuulda olnud kolinat, ka siis, kui auto ei käi. Mis asi see küll olla võib?"
"Ilmselt on see meie remondimees. Ta on kadunud sellest ajast peale, kui oma auto parandusest ära viisite."


title: Hollandi politsei pani kotkad droone püüdma

maintext:
Inimesed on töötanud koos lindudega tuhandeid aastaid, märgib Mental Floss. Oleme pannud neid toimetama kohale oma sõnumeid, lasknud neil mett otsida, oma viljasaaki kaitsta ja isegi spioneerida. Nii on igati loogiline, et kui Madalmaade inimesed hakkasid muretsema selle üle, kuidas saada kätte huligaanitsevaid droone, siis pöörduti abi saamiseks meie tiivuliste sõprade poole.
Veebruaris sai teatavaks, et Hollandi politsei treenib kotkaid noppima taevast illegaalseid droone. The Next Web on nüüd teatanud, et kotkaste treenimise ja testimise programm on lõppenud ning linnud ametis.
Hollandi politsei kasutab neid kõrgeltkvalifitseeritud kotkaid selleks, et tuua taevast alla droone, mis kujutavad endast julgeolekuriski. Näiteks, kui politsei märkab ohtlikuna näivat drooni poliitiku avaliku esinemise ajal, siis näeb protokoll ette selle, et poliitik viiakse turvaliselt siseruumidesse ja siis lastakse lahti kotkas, et too roboti taevast alla tooks.
"See on madaltehnoloogiline lahendus kõrgtehnoloogilisele probleemile," teatas avaliku esitluse ajal AFP-le politsei kõneisik Dennis Janus. "Kotkad suhtuvad droonidesse kui saaki, püüavad need lennates kinni ja maanduvad, droon küünte vahel, turvalisse kohta.
Drooni mahavõtmise videot kotka poolt saab vaadata siit.


title: Ansip: erakonnad andku valijameestele otsustusvabadus

maintext:
Presidendivalimistest rääkides ütles Reformierakonna endine esimees Andrus Ansip, et ei näe põhjust oma koduerakonda kritiseerida pikalt kahe kandidaadi vahel kaalumise pärast.
"Praeguseks näeme endiselt, et kaks populaarsemat kandidaati on need, kes on olnud seotud Reformierakonnaga. Marina Kaljuranna toetus - ta on nüüd küll Reformierakonnaga selge vahe sisse teinud - on 40%, Siim Kallasel 18% ja teised tulevad seal 4-5-6% peal," tõdes Ansip.
"Oleks see siis olnud väga mõistlik, kui kohe alguses oleks öeldud, et meil on ainult üks, keda tahame valida, ja teiste valik on toetada meie kandidaati? Ma ei pea seda õigeks," lisas Ansip.
Refereeritud artikli täistekst Eesti Päevalehes.


authors: Aga Edgar Kus Edgar On . Mina Usun Ainult Edgarit

title: Kellesse eestlased usuvad: sotsiaalmeedia TOP 5

maintext:
Viivian kirjutab lehele: "Täna ei võitnud mitte ainult Andrus...täna võitsime me kõik, kes me uskusime tema võitu! Missugune imeline päev!".
1. Andrus Veerpalu. Usume Andrus Veerpalu Facebooki grupp oli üks esimesi "usume"-tüüpi gruppe. 2011. aastal loodud lehekülg on mõeldud selleks, et kahekordsele olümpiavõitjale tema dopinguskandaali kõrghetkel toetust avaldada. Sellega on tänaseks päevaks, viis aastat hiljem, liitunud rekordiline hulk - 52 494 inimest. Selle grupi liikmeskond on veel aktiivne, näha on üksikuid pilte, Veerpalule suunatud sünnipäevasoove jms. Võib öelda, et grupp pole välja surnud, statistika näitab, et ka tänavu septembris on jätkunud mõni inimene, kes otsustas, et usub Andrus Veerpalu.
Kui suusakuningat Andrus Veerpalu kiusasid dopingukütid ja närisid juristid, ei jätnud eestlased kaasmaalast hätta. Startis Usume Andrus Veerpalu Facebooki grupp, millega oli uus ajajärk sotsiaalmeedias alanud. Fännid said nüüd sirge seljaga uskuda keda tahtsid ja Veerpalu uskujatele järgnesid paljude tuntud eestlaste kummardajad. Kuid kes võitis ususõja? Kelle jüngrid on siiani truud ja kes on hoopis unustatud?
2. Getter Jaani. Usume Getter Jaanit lehekülje eesmärk kokku võetud nii: "Viime Getter Jaani viie edukama eurovisiooniartisti hulka!". Eestlannast laulja toetajate arv on 5640 ja grupp on loodud 2011. aasta kevadel, kui neiu esindas Eestit Eurovisiooni lauluvõistlusel lauluga "Rockefeller Street". Grupp on tänaseks suhteliselt passivne, viimane postitus pärineb pooleteist aasta tagusest perioodist ja statistika kohaselt on nüüd septembris lisandunud ainult üks uus liituja.
"Palun öelge Getteri päris kasutajale Facebookis. Palun, mulle väga meeldib Getter ja ma lihtsalt ei suuda ilma temata," kirjutab fänn lehele.
3. Ita Ever. Praeguseks 3653-liikmeline Facebooki grupp Usume Ita Everit loodi 2012. aasta lõpus ning selle eesmärk pole lehe iseloomustuses kirjas, kuid postitused sellel lehel viitavad, et tegemist on näitlejanna Ita Everi austajate kogunemiskohaga. Leheküljele on postitatud inimeste poolt rohkelt pilte ja artikleid Everist viimaste aastate jooksul. Viimane postitus on tehtud käesoleval aastal ning ka septembris on kaks inimest liitunud staažika näitlejanna toetusgrupiga.
"Absoluutselt usume! Midagi nii veenvat ei ole ma ETV-s ega Eesti teatris vist elu seeski näinud!" tõdeb Kadri oma külalispostituses.
4. Mart Juur. Eesti humorist, ajakirjanik ja muusikakriitik peab kahjuks leppima kõigesti 297 inimese toetusega leheküljel Usume Mart Juurt. Juurel endal on Facebooki sõpru üle 1400, märgib üks uskuja. Lehekülg on loodud 2011. aastal ning seal võib näha postitusi Eurovisiooni lauluõistluse teemal kui ka lihtsalt huumorivõtmes tähelepanekuid meediast. Lehe viimane postitus pärineb käesoleva aasta maist, septembris ühtegi inimest Juurele toetust läbi sotsiaalvõrgustiku avaldunud pole.
5. Anna-Maria Galojan. Skandaalse eks-poliitiku Galojani toetajate hulk ei küündi päris suurte tegijate hulka, kuid 151 inimest usub ka temasse. Leht on loodud 2011. aastal ning sealsed üksikud postitused viitavad sellele, et Anna-Mariat toetatakse. Ühe postituse pealkiri on: "Anna-Maria Galojan kasutab enesekaitseks sümpaatset vaikimise taktikat. Kui kedagi tõde huvitab, siis peab ta ise natuke otsima ja kaasa mõtlema."
Üks viimaseid postitusi on aastast 2012, kui ilmnes, et Inglise kohus tunnistaski Galojani vahistamismääruse kehtetuks. "Natukenegi õiglust!" õhkab toetaja.
Septembris liitus lehega üks inimene.
Veel tähelepanuväärseid tegijaid: usume HDTanelit - 52 inimest; usume matrjoškadesse, sest nad on nunnud - 103 inimest; usume Taimi Paljakut - 125 inimest; usume Kati Saara Vatmanni - 77 inimest.


description: Eesti jalgpallikoondis alustab teisipäeval võõrsil MM-valiksarja mänguga Bosnia ja Hertsegoviina vastu. Matš toimub Zenicas, kus mängiti ka septembris 2008 ja saadi 0:7 kaotus.

title: Gert Kams: 2008. aastal Bosnias saadud 0:7 kaotus meid ei mõjuta

maintext:
Eesti koondislane Gert Kams ütles, et kaheksa aasta tagune mäng pole meeskonnas selle treeningkogunemise jooksul jutuks tulnud ja teisipäevast mängu ei mõjuta. "Aasta on 2016, mitte 2008. Läheme täitsa puhtalt lehelt – mäng algab ju seisult 0:0," sõnas Kams.
"Malta-mängus jäin vahepeal liiga vasakule. Üldjoontes midagi hullu Malta vastu ei teinud ja see oli okei. Aga mängu ülesehitamisel on keskkaitsja ülesanded teistsugused ja mul on raske oma tugevusi maksma panna. Need pääsevad löögile pigem ikka äärel," rääkis Kallaste.


title: Tapmises kahtlustatava politseiniku naaber: "Minu arust väga normaalne inimene“

maintext:
Reede õhtul Majaka tänaval toimunud veretöös kahtlustatavana kinni peetud politseiniku majanaaber Kati (nimi muudetud, kuid pärisnimi on toimetusele teada) ütles Õhtulehele, et tegemist on väga rahuliku naabriga.
"Kui mina tulin koju, siis oli kõik juba juhtunud ja nägin, et laip oli põranda peal trepikojas,“ ütles samas kortermajas elav naisterahvas. Ta lisas: „Politsei ei lubanud meil koju minna, sest ootasid, kui eksperdid tulevad.“
Naisterahva sõnul on tema suhtlus jäänud kahtlustatavaga vaid tervituse tasemele. "Mina töötan hommikust õhtuni, tema ka töötab,“ kommenteeris Kati naabrimehe liikumisi.


title: Ott Järvela | Magnus Pehrssoni pärand, järeldused ja õppetunnid

maintext:
Teiseks – koondise juhendamine on peenmehhaanika, kus treener peab olema väga pragmaatiline, sest aega ei ole. Pehrsson võttis nõuks materjal enda tahte järgi paika väänata selmet oma plaani vastavalt olemasolevatele nuppudele kohandada. Ründavate poolkaitsjate Siim Lutsu ja Henrik Ojamaa eiramine polnud (vähemalt viimasel ajal) enam ühestki otsast mõistlik.
Rootsi aeg Eesti jalgpallikoondises sai läbi. Nukker 2016. aasta sai Magnus Pehrssonile saatuslikuks ja rootslane vabastati ametist. Millised on järeldused ja õppetunnid ligi kolmest aastast, mis Pehrsson Sinisärke juhendas?
Lisaks oli Pehrsson liialt jäik ka mängude jooksul. Ta ei teinud jõulisi vahetusi, vaid uskus jonnakalt oma mänguplaani. Koondisejalgpall on aga halastamatu, sest mänge on väga vähe ja vigade paranduseks aega pole. Otsuseid tuleb teha välkkiirelt ja julgelt. Tegu on pideva kriisijuhtimisega, aga Pehrsson muutus üha ettevaatlikumaks. Näiteks viimases kahes mängus keeldus ta jonnakalt välja vahetamast ükskõikselt mänginud Konstantin Vassiljevit.


authors:
Afp
Scanpix
Peter Nicholls
Reuters

description: Meistrite liiga hooaeg tõmbas end täiega käima eile õhtul, kui oma avalöögi tegid neli alagruppi. Ülejäänud neli alustavad oma turniiri täna.

title: EELVAADE | Mitu palli lööb Ronaldo oma kasvatajaklubi võrku ning kuidas alustab Leicester?

maintext:
Leverkuseni Bayer - Moskva CSKA Vene klubide tugevus on läbi aegade avaldunud eelkõige koduväljakul, kus neid soosib nii publik kui hilissügisel ka kliima. Saksamaa pinnalt on CSKAl ainult kurvad mälestused - nad on kaotanud kõik seal peetud viis Meistrite liiga matši, viimati aasta eest Wolfsburgile (0:1).
Bayer seevastu kaotas UEFA võistlustel kodus viimati 2014. aasta novembris. Pärast seda on nopitud kolm võitu ja tehtud kolm viiki, sealhulgas 1:1 FC Barcelonaga.
Venemaa meistrivõistluste kuue vooru põhjal võib öelda, et CSKA tugevus on kaitse, kuid rünnak vajab teravdamist (väravate vahe 7:1). Bayeri poole pealt on hullumeelses hoos 22aastane soomlane Joel Pohjanpalo, kelle nimel on kõik neli oma klubi tabamust Bundesligas (sealhulgas Hamburgi vastu tehtud kübaratrikk).
Mängu koefitsendid Triobetis: Bayer Leverkusen 1.63 CSKA Moskva 5.4
22aastane Joel Pohjanpalo on kahe Bundesliga mänguga löönud neli väravat. (AFP / Scanpix)
Tottenham Hotspur - AS Monaco
Õieti ei saa siin Tottenhami meeletust koduväljakueelisest rääkida, sest kohtumine toimub White Hart Lane'i asemel Wembley'l. Tõsi, Tottenhamis on palju Inglismaa koondislasi, kelle jaoks rahvusstaadion pole võõras, ent siiski.
Prantsusmaa liiga keskmine tase on küll Premier League'ist selgelt kesisem, ent vürstiriigi sats on oma tugevust tänavu korduvalt tõestanud. Esmalt alistati Meistrite liiga play-off'is kaks korda Hispaania mullune neljas, Villareal (võõrsil 2:1, kodus 1:0) ning augusti lõpus murti koduliigas 3:1 maha Paris Saint-Germain. Kusjuures tolles mängus mehitas PSG keskkaitset veel nüüdseks Chelsea'sse naasnud David Luiz.
Tottenhamil käimasolevast hooajas suuri skalpe ette näidata pole, Liverpooli ja Evertoniga tehti 1:1 viik ning Crystal Palace'i ja Stoke City käest võeti kolm punkti ära.
Monaco meestele lisab ilmselt pisikese ekstramotivatsiooni möödunud hooajal Euroopa liiga alagrupitruniiri raames Inglismaal saadud 1:4 kaotus, millele oleks hädasti revanši vaja. Igatahes on see õhtu üks vingemaid vastasseise. Vähemalt paberil.
Mängu koefitsendid Triobetis: Tottenham 1.75 Monaco 4.65
Tottenhami peaproov (võõrsil Stoke City) lõppes muljetavaldava 4:0 võiduga. (Peter Nicholls)
F-alagrupp
Madridi Real - Lissaboni Sporting
Kas Realist saab esimene klubi, kes suudab Meistrite liiga nime kandva turniiri tiitlit kaitsta? Võib mürki võtta, et analoogne küsimus püstitakse iga hooaja hakul, kuni lõpuks keegi tolle märgi maha paneb.
Sporting on küll kõik neli tänavust koduliiga matši võitnud (sealhulgas 2:1 Portot), ent kõik peale kaotuse oleks nende jaoks Santiago Bernabeul hiilgav kordaminek. Ent olgu lõppskoor, milline tahes, toda mängu ümbritseb eriline aura, sest Cristiano Ronaldo imeline profikarjäär algas 2002. aastal just tollest Portugali klubist. Kui ta peaks täna skoorima, siis tõenäoliselt ta väravat ei tähista.
Ja kui tahta Sportingu šansse veel statistikaga materdada, siis: a) eelmisel Meistrite liiga hooajal võitis Real kõik kuus kodumängu väravate vahega 19:0; b) Portugali klubide saaks Bernabeult on viik ja kaheksa kaotust.
Mängu koefitsendid Triobetis: Real Madrid 1.19 Sporting CP 11.5
Täna tõenäoliselt tähistavat Cristiano Ronaldot ei näe, sest Lissaboni Sporting oli tema koduklubiks alates 12. eluaastast. (Reuters / Scanpix)
Varssavi Legia - Dortmundi Borussia
Poola jalgpalli jaoks eriline kohtumine, sest viimati osales nende sats (toosama Legia) Euroopa tugevaima klubisarja alagrupiturniiril 20 aastat tagasi. Kuigi Poola meister murdis end 32 sekka läbi kolme eelringi, polnud nende teekond veenev. Näiteks kodupubliku ees ei saadud jagu ei Iiri tšempionist Dundalkist (1:1 viik) kui Slovakkia meistrist Trencinist (0:0 viik).
Legia aktsiaid ei tõsta ka nende sooritused kodustel meistrivõistlustel. Kaheksa vooruga on kogutud vaid 9 punkti, mis annab tabelis 13. koha. Saksamaa liiga alles alustas, kuid oma nähvaka sai juba kätte ka Dortmund, kes kaotas möödunud laupäeval uustulnukale 0:1 RB Leipzigile.
Hoolimata mitmete oluliste lülide (Mats Hummels, Henrik Mhirtarjan, Ilkay Gündogan) lahkumisest peaks sakslaste jaks Legiast üle käima. Liiatigi naasis Dortmundi Mario Götze, lisaks liitus ründeosakonnaga Andre Schürrle. Kui liita sinna veel Gaboni mees Pierre-Emerick Aubameyang, siis kvaliteeti, millega Legia oma ultrafännide ees maha murda, peaks jaguma.
Mängu koefitsendid Triobetis: Legia Warszawa 9.65 Borussia Dortmund 1.31
G-alagrupp
Club Brügge - Leicester City
Ajalooline mäng, sest valitsev Inglismaa meister Leicester pole kunagi varem Meistrite liigas ega tolle eelkäijas osalenud. Küll aga on kamaluga eurokogemust nende peatreeneril Claudio Ranieril, kelle jaoks algab ses sarjas kuues hooaeg, kusjuures iga kord on ta olnud erineva klubi tüüri juures.
Kuigi Leicester kaotas suvel võtmemängijates vaid N'Golo Kante, on uus hooaeg alanud oodatult üle kivide ja kändude. Viimati häviti Anfieldil 1:4 Liverpoolile. Ent siiski tasub inglaste tänast võiduvõimalust väga arvestatavaks pidada, sest Brügge pole juba kolm vooru järjest Belgia liigas võidurõõmu maitsnud. Ja sealne tase ei kannata kindlasti Premier League'iga võrdlust. Leicester on õrn favoriit.
Mängu koefitsendid Triobetis: Club Brugge 2.90 Leicester 2.45
Kas Jamie Vardy mullune pidu jätkub tänavu Meistrite liigas? (Reuters / Scanpix)
FC Porto - FC Kopenhaagen
Porto mängib kodus, on Euroopas ülikogenud (kuues järjestikune hooaeg Meistrite liiga alagrupturniiril) ning alistas play-off ringi kordusmängus võõral väljakul AS Roma 3:0.
Taani edukaima vutiklubi on tegemist üleüldse kolmanda korraga nii kõrges mängus. Play-off ringis alistasid nad kahe mängu kokkuvõttes läbi häda 2:1 Nicosia APOELi. Porto on nii tolle kohtumise kui kogu grupi favoriit, ent suures osas Taani ja Rootsi palluritele toetuv Kopenhaagen võib sitke ja distsiplineeritud kaitse toel kodumeeskonnale palju peavalu valmistada.
Mängu koefitsendid Triobetis: Porto 1.54 FC Kopenhaagen 6.20
H-alagrupp
Olympique Lyon - Zagrebi Dinamo
Hoolimata sellest, et Dinamo üllatas möödunud hooajal kodus 2:1 võiduga, on nad iga kohtumise eel (kerged) autsaiderid. See ei tähenda, et horvaatidest üle joostaks, aga iga nende võidetud punkt lööb alagrupis kaarte segi. 16 sekka pole Horvaatia vuti totaalsel valitsejal (11 järjestikust meistritiitlit) õnnestunud kunagi jõuda.
Laupäeval lõppes Dinamol 0:1 allajäämisega NK Osijekile 23mänguline kaotuseta seeria. Koduväljakul olid nad Horvaatia liigas püsinud alistamatutena suisa 103 matši järjest!
Ent Meistrite liiga tase ja tempo on vähe teine. Liiatigi kaotas Dinamo suvel kask võtmemängijat: äärepoolkaitsja Marko Pjaca siirdus alagrupikaaslase Juventuse ridadesse ning poolkaitsja Marko Rog Napolisse.
Muide, viis aastat tagasi häbistas Lyon Dinamot viimase kodustaadionil 7:1 võiduga.
Mängu koefitsendid Triobetis: Lyon 1.62 Zagreb 5.40
Torino Juventus - Sevilla
Õhtu teine hittmäng Tottenham - Monaco kõrval. Huvitaval kombel oldi ka mullu alagrupikaaslased. Toona soosis edu kodumeeskondi: Juventus võitis oma kodus 2:0, Sevilla enda fännide ees 1:0.
Lisaks mitmetele vangerdustele koosseisus, on Sevillal ka uus peatreener. Kolm korda järjest hispaanlased Euroopa liiga triumfini viinud Unai Emery asemel võttis koha sisse 2015. aastal Tšiiliga Copa America võitnud Jorge Sampaoli.
Millise emotsiooni pakub Juventus oma fännidele täna? (Reuters / Scanpix)
Juventuse suurim suvine kaotus oli poolkaitsja Paul Pogba, kellest Manchester United tegi maailma kalleima jalgpalluri. Ent asendmusmees Miralem Pjanic, kes hiljuti hullas Bosnia koondise särgis Eesti vastu, pole (oluliselt) kehvem mees.
Tolle mängu saatuse otsustavad ilmselt pisiasjad, nagu kellegi individuaalne meisterlikkus või eksimus.


title: Võrus osales filmivõtetel 230 vabatahtlikku näitlejat kogu Eestist

maintext:
Võrus jätkusid täna Moonika Siimetsa esimese täispika mängufilmi "Seltsimees laps" võtted. Suurde massistseeni tulid täna Võrru kokku 230 inimest üle Eesti, et anda oma panus juubelifilmi sündi.
Leelo Tungla raamatutel "Seltsimees laps" ning "Samet ja saepuru" põhinev film valmib Eesti Vabariigi sajandaks sünnipäevaks. Juubelifilmis osalevad lisaks professionaalsetele näitlejatele ka sajad vabatahtlikud, vahendas ERR uudisteportaal.
"Tuli pakkumine ja kui on võmalus panna panus Eesti juubelisse, siis miks mitte. Hommikul oli sääne kõhe tunne, kõik on võõrad, aga nüüd on kõik sõbraks saanud juba ja elad nagu, satud sinna 1950. aastatesse, et elad nagu seal," kirjeldas vabatahtlik Võru näitleja Meelis Tammsalu.
Võtted jätkuvad kuni järgmise aasta suveni.


description: Täna peeti korvpalli EM-valiksarja kõigis alagruppides viimane voor ja selgus finaalturniiri koosseis. Teatavasti püüdis edasipääsukohta ka Eesti, kuid Poola oli selgelt parem ning järgmises tsüklis tuleb uuesti üritada.

title: Vaata, milline on korvpalli EM-finaalturniiri lõplik koosseis!

maintext:
Esmalt: Eestil säilib jätkuvalt võimalus lõpetada D-grupis teise kohaga ning sel juhul tuleb hakata vaatama, milliseid tulemusi saavad teistes gruppides samal kohal lõpetavad meeskonnad. Esiteks: kui Valgevene (praegu 3 võitu) alistab samuti kell 20 algavas mängus Portugali (0), lõpetab Eesti (3) teisena ainult juhul, kui võidab Poolat (4) 9-12 punktiga. Kui Valgevene kaotab, on Eesti teise koha kindlustanud ka kaotuse korral, samuti ollakse teised 1-14-punktilise võidu korral.
Mis peab juhtuma, et teiselt kohalt edasi saada? Teatavasti pääseb seitsme alagrupi peale edasi neli paremate näitajatega teise koha meeskonda. Ses arvestuses lähevad arvesse ainult tulemused oma grupi 1. ja 3. koha tiimide vastu. Selge on see, et D-grupis on need Poola ja Valgevene, kelle vastu oleme seni saanud kolmest mängust ühe võidu korvide vahega -11.
Kui Eesti kaotab Poolale ja lõpetab ikkagi teisena, ei ole ka teoreetiliselt enam võimalik finaalturniirile pääseda, sest 1. ja 3. koha tiimide vastu jääks kirja 1 võit-3 kaotust ning juba on selge, et vähemalt neljas grupis on teise koha meeskonnal igal juhul koos vähemalt saldo 2-2.
Kui Eesti suudab Poola alistada, saab ta teiseks jääda - nagu eespool näidatud - kuni 14-punktilise võidu korral. Ehk Eesti saaks saldo 2-2 ning 1. ja 3. koha tiimide vastu korvide vahe -10st +3ni. Nüüd tuleb loota, et kolm sama saatusega konkurenti saaksid kehvemad näitajad.
Tuleb paraku tõdeda, et see lootus pole liiga suur. Selge on see, et C-grupis on Bosnia ja Hertsegoviina saanud saldo 2-2 ja korvide vahe -35, nemad jääksid tahapoole. Ning F-grupis Suurbritannia samuti 2 võidu juures korvide vahe +17 - nemad oleksid meist igal juhul eespool. E-grupis lõpetas Ukraina 2-2 ja -3ga - neid edestaksime vähemalt 9-punktilise võidu korral.
Lõpptulemused: Eesti kaotas suurelt Poolale 63:94 ja see andis Valgevenele kõik võimalused end finaalturniirile mängida, kuid kolmapäeval Poolast jagu saanud sats kaotas nüüd Portugalile 62:77 ja jääb endiselt ootama aega, mil ükskord lõppvõistlusele pääseb. Lõppseis: Poola 5 võitu, Eesti ja Valgevene 3, Portugal 1.
Eesti saldo on 1-3, mis jääb teiste kohtade arvestuses nõrgimaks. EM-finaalturniirile viinuks vähemalt 9-punktiline võit Poola üle...
A-grupp enne tänast: Belgia 5 võitu, Island 3, Küpros ja Šveits 1. Siin mängib teise koha kindlustanud Island kodus esikoha kindlustanud Belgiaga. D-grupi teise koha omanik (ükskõik kes selle saab) peab lootma, et siin võtavad võidu Belgia ja Šveits - siis saaks Island teiste kohtade arvestuses ainult 1 võidu.
Paraku nüpeldas Küpros kodus Šveitsi 92:78, sai 3. koha ning see muutis Vahemere saareriigi palluritest mõlemal korral jagu saanud Islandi elu lihtsamaks - neil on enne mängu Belgiaga saldo 2-1 ja korvide vahe +18. Ning Island alistas Belgia 74:68 ja kindlustas finaalturniiri pileti.
B-grupp: Holland 4 võitu, Saksamaa 3, Austria 2, Taani 1. Holland võõrustab Saksamaad ja Taani Austriat. Sakslased said Austriast mõlemas mängus jagu ega saa enam teisest kohast allapoole langeda. D-grupi teise koha tiimile oleks parim lahendus, kui Saksamaa ise kaotaks ning Taani võidaks Austriat rohkem kui 20 punktiga. See tähendaks sakslastele 1. ja 3. koha tiimide vastu ainult 1 võitu. Kuid see stsenaarium on vähetõenäoline. Kui Saksamaa võidab vähemalt 4 punktiga, tõuseb ta ise esimeseks ja lükkab Hollandi teiseks.
Tänased tulemused: Holland - Saksamaa 51:82 (!), Taani - Austria 86:72. Lõppseis: Saksamaa 4, Holland 4, Austria 2, Taani 2. See tähendab, et Holland kukub kolme nõrgema teise koha meeskonna sekka saldoga 2-2 ja korvide vahe -16 ning end lõppvõistlusele mänginud sakslased teevad oma ülisuure võiduga kingituse mõni tund varem kaotanud ja lootuse peaaegu maha matnud Ukrainale!
C-grupp: täna võitis Venemaa tähtsusetus mängus Rootsit 63:59 ja ses grupis on mängud lõppenud: Venemaa 4 võitu, Bosnia 2, Rootsi 0. Bosnia ei saa edasi tänu kehvale korvide vahele.
E-grupp: täna alistas Sloveenia võõrsil Ukraina 80:69 ning kogus täisedu, 6 võitu. Ukraina lõpetas 4 võiduga, saldo 2-2 ja korvide vahe -3 ning pääseb finaalturniirile! Ent - kui Holland kaotanuks hiljem alanud mängus Saksamaale mitte 31, vaid 17 või vähema punktiga, saanuks edasi nemad, mitte Ukraina... Bulgaaria võitis võõrsil Kosovo 67:62, võitja lõpetas 2 ja kaotaja 0 võiduga. Sloveenia tänane võit sobinuks hästi D-grupi teise koha meeskonnale, kui Valgevene saanuks jagu Portugalist või Eesti vähemalt 9 punktiga Poolast...
F-grupp: Montenegro 5 võitu, Gruusia 4, Slovakkia 1, Albaania 0. Siin on Montenegrol edasipääs kindel, hilisõhtul võõrustatakse Gruusiat. Et Gruusia alistas ilmselt kolmandana lõpetava Slovakkia kahe mängu peale kokku 59 punktiga, on ka grusiinidel EM-pilet praktiliselt käes. Poolesaja punktiga nad ei kaota.
Kogu valiksarja viimasena lõppenud mängus alistas Gruusia Montenegro 90:84 tänu viimase kahe minutiga tehtud 11:0 spurdile! See tõstis grusiinid ühtlasi alagrupi võitjaks (kodus oli kaotatud 2 punktiga), Montenegro (saldo 3-1 ja hiilgav korvide vahe) läheb edasi parima teise koha meeskonnana. Silma sai pähe Albaania, kes alistas Slovakkia 72:65, kuid viimasest kohast see ei päästnud, sest võõrsil oli alla jäädud 9 punktiga. Lõpptabel: Gruusia, Montenegro 5 võitu, Slovakkia, Albaania 1.
G-grupp: Ungari 5 võitu, Suurbritannia 3, Makedoonia 2, Luksemburg 0. Siin on kõik kohad selged ning et Suurbritannia mängib Luksemburgiga, ei lähe see kohtumine neile ka teise koha näitajate võrdluse arvestusse. Nagu eespool öeldud, on brittidel hea positsioon: 2 võitu ja korvide vahe +17. Nad edestavad igal juhul C- ja D-grupi teise koha meeskonda ning peavad lootma vaid sellele, et A-, B- ja E-grupi teise koha meeskonnad ei saavutaks võitude-kaotuste saldot 3-1 - see on neis kõigis veel võimalik. Ukraina tänane kaotus tähendas brittidele piletit EM-finaalturniirile!


title: Kas tõesti käis Moskva eliitkoolis räpane patuelu?

maintext:
Moskva matemaatikakallakuga 57. kool kuulub Venemaa parimate hulka. 29. augustil teatas selle endine õpilane, Meduza ajakirjanik Ekaterina Kronhaus Facebooki vahendusel, et ajalooõpetajal olid enam kui 16 aasta vältel armusuhted koolitüdrukutega. Ta iseloomustas õpetajat sümpaatse, targa, iroonilise ja võluva mehena.
Venemaal paisub skandaal Moskva 57. kooli ümber. Esmalt teatas selle endine õpilane Facebookis, et eliitkooli ajalooõpetajal olid 16 aasta jooksul õpilastega intiimsuhted, hiljem aga selgus toimunu kohta hulgaliselt pikantseid üksikasju. Koolidirektor pani teisipäeval ameti maha ja Vene ametiisikud räägivad vajadusest tunnistada lastevastased seksuaalkuriteod aegumatuteks.
"Me olime väikesed, aga mõtlesime, et oleme suured. Aastad möödusid – meie saime suuremaks, aga õpetaja armsamad vahetusid ja jäid väikesteks," kirjutas Kronhaus.
Ta ei avalikustanud ajalooõpetaja nime ja teatas, et see mees ei tööta enam 57. koolis. Küll aga rõhutas Kronhaus, et täiskasvanud ja armastatud õpetaja ei tohiks mingil juhul magada koolitüdrukutega.
Ta lisas, et too võib nüüd samamoodi käituda teiseski koolis. Kronhaus otsustas just seetõttu loo avalikustada.
Tema sissekanne Facebookis leidis kiiresti rohket vastukaja. Mitu endist õpilast süüdistas samuti ajalooõpetajat koolitüdrukutega magamises. Ajakirjanik Andrei Babitski sõnul on vähemalt kümme neist valmis rääkima oma armusuhetest õpetajaga.
Babitski väitel informeeriti sellest ka kooli direktorit Sergei Mendelevitšit. Samuti selgus ajalooõpetaja nimi. Tegemist oli Boriss Meersoniga, kes lahkus eliitkoolist tänavu juulis.
Pärast nime avalikuks tulekut lendas Meerson Iisraeli ega soovi tema vastu tõstatud süüdistusi arutada. Ta käib praegu psühhoterapeudi juures.
SÜÜDISTATAV: Boriss Meerson lahkus 57. koolist juulis ja elab praegu Iisraelis. (Facebook)
Venemaa uurimiskomitee alustas 1. septembril koolis uurimiseelset kontrolli – tuginedes Ekaterina Kronhausi Facebooki avaldusele.
Koolidirektor pani ameti maha
2. septembril andis koolidirektor Facebooki kontol teada, et lahkub ametist. "Loodan väga, et minu lahkumine aitab 57. koolil raskest kriisist välja tulla," rõhutas ta.
3. septembril oli koolimaja juures miiting, millel avaldasid umbes 300 praegust õpilast, nende vanemad ja vilistlased direktorile toetust. Tema vastased aga algatasid miitingu järel veebiküljel change.org petitsiooni, milles nõuti kooli juhtkonna kohest tagasiastumist.
Mendelevitš jäigi lahkumissoovi juurde ja 6. septembril rahuldas Moskva haridusosakond tema lahkumisavalduse. Direktori kohusetäitjaks nimetati matemaatikaõpetaja Marina Prozorova.
Päev varem, 5. septembril avaldati 57. kooli Facebooki kontol lahkuva direktori avaldus: "Pole kahtlust, et peamised ohvrid olid lubamatutesse suhetesse tõmmatud lapsed, kellele tekitati sügav ja raskestiravitav trauma." Mendelevitš teatas, et täna (5. septembril) viiakse avaldus prokuratuuri ja koolis toimunud rikkumistele antakse õiguslik hinnang.
Kolmapäeval kommenteeris Moskva eliitkooli seksiskandaali Venemaa presidendi juures tegutsev lasteõigusvolinik Pavel Astahhov.
"Üha uued ja uued faktid Moskva 57. kooli õpilaste rüvetamise kohta kinnitavad vajadust tunnistada laste vastu suunatud seksuaalkuriteod aegumatuteks," teatas ta Twitteri vahendusel. Astahhov lisas, et pedofiile tuleb jälitada igavesti ning nende ravimisel peaks kasutama ka kirurgilisi vahendeid.
Portaal lenta.ru kirjutas viitega advokaat Konstantin Trapadzele, et Meersonit ähvardab süü tõestamisel kohtus neli kuni 20 aastat vanglakaristust.
Kolmapäeval avaldasid mitu Vene ajalehte uusi üksikasju 57. koolis toimunu kohta. Kui uskuda kirjutatut, siis oli see tõeline patupesa, kus meesõpetajad seksisid koolitüdrukutega, koolipoisid tegid naisõpetajatele lapsi ja seal õitses homoseksualism. Intiimsuhetesse astuti peamiselt Itaaliasse ja Prantsusmaale tehtud kooliekskursioonide ajal.
MIITING: Kooli juures oli 3. septembril praeguse juhtkonna toetuseks miiting, kuid koolidirektor pani 6. septembril ikkagi ameti maha.
Arst-seksuoloog kahtleb
Samas ei välista Pariisi Sorbonne’i ülikooli professor, arst-seksuoloog Aleksandr Polejev, et jutud 57. koolis toimunud õpetajate ja õpilaste seksuaalsuhetest on ülepaisutatud.
"Sotsiaalvõrgustikes on palju jutustusi ohvritelt, keda pedagoogid üritasid võrgutada. Kuid antud juhul puudub konkreetsus ning keegi kannatanutest ei ole kirjutanud politseile avaldust," arutleb Polejev.
Professor lisab, et igas heas koolis on üks-kaks-kolm tüdrukut, kes räägivad, et neil oli füüsika- või kehalise kasvatuse õpetajaga suur armastus ja nad mõtlesid alustada kooselu. Tegelikult aga polnudki midagi sellist.


title: Lastefond otsib oma ridadesse uusi särasilmseid vabatahtlikke

maintext:
Kõik hea südamega inimesed, kes sooviksid panustada oma aega raskelt haigete laste abistamisse, on oodatud liituma TÜK Lastefondi vabatahtlikega. 21. ja 28. septembril toimuvad ka selleteemalised tutvumisõhtud Tartus ja Tallinnas.
Lastefondi vabatahtlikuna on võimalik toetada raskelt haigete laste ravi väga erinevatel viisidel: osaleda annetuste kogumise aktsioonidel; tutvustada Lastefondi erinevatel üritustel; korraldada ja ellu viia heategevuslikke ettevõtmisi; pakkuda välja uuenduslikke ideid annetuste kogumiseks; otsida uusi koostööpartnereid; rakendada Lastefondi hüvanguks oma erialaseid oskuseid (IT, graafiline disain, blogimine, filmimine ja videotöötlus, müügitöö jms) jne.
Vabatahtliku tegevuse võimaluse tutvustamiseks korraldab Lastefond tutvumisüritused 21. septembril kell 18.15 Tartus kohvikus Spargel ning 28. septembril kell 18.00 Tallinnas Radisson Hotel Olümpias.Fondi vabatahtlikega on oodatud liituma kõik need, kel võimalus ja soov panustada endale sobivas määras oma vaba aega raskelt haigete laste hüvanguks ning kel hinges kustumatu janu uute põnevate kogemuste, väljakutsete ja tutvuste järele.
“See inimene võiks olla hooliv ja abivalmis, aga ka entusiastlik, meeskondlik, kohusetundlik, usaldusväärne, avatud ja pühendunud,” täpsustab Lastefondi strateegijajuht Küllike Saar.“Loomulikult on see kahesuunaline tee, mis tähendab, et tubli panuse eest pakub Lastefond ka üht-teist vastu,” lisab Saar.
“Meie vabatahtlikud saavad hindamatuid kogemusi, toetava sõpruskonna, uusi ja huvitavaid kontakte ning suurepärase enesetunde teadmisest, et aidatakse ühiskonna kõige nõrgemaid.” Lisaks saab eduka vabatahtlikkuse korral tulevaseks karjääriks kaasa soovituskirja fondi juhtkonnalt.


title: "TÕELISED EESTI MEHED" TÄNA: bioloogiline vanus on oluliselt kõrgem kui elatud aastad

maintext:
Viis suurt, tugevat ja lõbusat tõelist eesti meest valmistuvad osalemiseks Eesti raskeimal maastikutriatlonil ja teises saates alustavad nad rattatreeningutega.
Ootamatult selgub, et rattasõit maastikul on palju keerulisem kui lihtsalt sadulas püsimine. Tegelikult valmistab meestele muret ka rattariietesse pugemine, sest selliseid liibuvaid rõivaid pole nad veel enne endale selga ajanud.
Tervisekontrollis saab selgeks, et meeste bioloogilised vanused on oluliselt kõrgemad kui päriselt elatud aastad. Ühe neist keha on lausa 15 aastat vanem, kui number passis väidab.
Treener Rauno Rikberg kasutab kõiki šokeerivaid võimalusi, et mehi rohkem sportima motiveerida. Veelgi enam, juba tänases osas ootab tõelisi Eesti mehi ees esimene maastikurattavõistlus teise grupi vastu. Mehed on kaljukindlad, et just neis on piisavalt rammu, et võitjana võistlusest väljuda.


description: Erakondade rahastamise järelevalvekomisjon on vaidlustanud Tallinna ringkonnakohtus halduskohtu otsuse, mille järgi tuleb komisjonil tasuda Tallinna abilinnapea Arvo Sarapuu osa menetluskuludest kohtuasjas, mis käsitles valimisreklaamiks kulutatud linnaraha.

title: Järelevalvekomisjon käib Arvo Sarapuuga kohut


title: Eesti parima juutuuberi tiitli võitnud Jennifer Nimmerfeldt: filmisin võiduklipi ühe õhtuga

maintext:
"Mõtlesin, et pean tegema midagi sellist mida teised pole teinud, et pean oma mugavustsoonist välja astuma," räägib eile Swedbanki videokonkursi "Otsime Eesti parimat YouTuberit" peavõidu noppinud Jennifer Nimmerfeldt (18). Konkursil osalemiseks tuli luua pool kuni poolteist minutit kestev videoklipp, mille sisus käsitleti üht või mitut Swedbanki mobiilipanga funktsiooni. Võistlejate eesmärgiks oli koguda YouTube'i keskkonnas meeldimisi. Auhindasid jagati kolmes kategooria: žürii lemmik, kes võitis 1000 eurot, kolm rahva lemmikut ja YouTuberite endi lemmik. Jenniferile tuli peaauhind üllatusena, neiu uskus, et pälvib oma Swedbanki äpi teemalise räpiga pigem publiku lemmiku tiitli. Kuidas Soomes elav juutuuber aga üldse konkursil osalema sattus? "Ma olin Eestis enda parima sõbranna Aurelia juures ja tema ema nägi Swedbanki videokonkursi kuulutust," seletab Jennifer, et sõbranna ema soovitas tal kohe osaleda.
Noor juutuuber võttis nõu kuulda ning asus videoid meisterdama. Ta tegi enne võiduvideot lausa kaks versiooni, kuid ei jäänud nendega ise rahule. "Teised olid sellised stseenivideod umbes et raha on otsas, mis me teeme. Aga ma mõtlesin, et see on igav ja mulle ei meeldi see."
Jennifer leidis, et peab midagi huvitavat välja mõtlema. "Kuigi ma ei oska üldse räppida või laulda, siis ma otsustasin, et ma astun oma mugavustsoonist välja ja teen midagi uut," seletab Jennifer kuidas võidukaks osutunud räpivideo sündis. Kusjuures loo sõnad mõtles Jennifer välja umbes tunni ajaga ning video ise sündis ühe õhtuga. Noor juutuuber, keda jälgib Youtube'is pea 14 000 inimest plaanib pärast keskkooli lõpetamist minna Balti filmi- ja meediakooli (BFM). Jennifer arutleb, et juutuuberina raha teenida oleks ju tore, kuid ta eelistab videoid eelkõige hobikorras teha. "Ma tahan, et see oleks midagi, mida ma teen enda lõbuks ja et teisi lõbustada, mitte et mu kanal muutuks kommertslikuks. Need, kes teevad Youtube’i tööna, neil on tihti videod reklaame täis," selgitab ta.


title: Nahaprobleemide korral saab apteegist asjatundlikku nõu

maintext:
Et keskkonna ja elustiili muutuste tõttu esineb eestimaalastel üha enam nahaprobleeme, saab nüüdsest BENU apteekidest nõustamist ka nahaprobleemide osas.
“Erinevad nahaprobleemid on nii kogu Euroopas kui Eestis muutunud üha sagedasemaks. Lisaks tavapärastele naha kuivuse ja tundlikkuse muredele esineb üha sagedamini ka tõsiseid haiguseid nagu akne, atoopiline dermatiit või rosaatsea. Kui varem oli akne pigem teismeliste mure, siis nüüd on ligi 40 protsenti täisealistest inimestest sellega kimpus,” põhjendas uue nõustamisteenuse vajalikkust BENU apteegiteenuste arendusjuht Maria Otsa.
Erinevate dermatoloogiliste probleemide lahendamiseks, leevendamiseks ning abivajajate professionaalseks nõustamiseks on BENU koostöös dermatoloogidega spetsiaalselt välja koolitanud apteekrid üle Eesti. Kokku on pooleaastase erikoolituse saanud nahahooldusekspertidega apteeke üle Eesti 14.
“Sageli pöörduvad inimesed esmalt oma muredega just apteekri poole, kuna see on mugav ja kiire. Seega on ka vajadus professionaalse abi järele üha kasvanud ning apteekrid on pädevad lisaks sobivate nahahooldustoodete soovitamisele vajadusel andma nõu nii probleemide ennetamise kui ka pikemate ravikuuride toetamise osas,” lausus Maria Otsa. “Samuti oskavad apteekrid ära näha olukorrad, kus abivajaja tuleb kiiresti arsti juurde suunata ning tõsisema raviga alustada.”
Uue nõustamisteenuse pakkumisega laiendas BENU ka nahahoolduse ja –ravi toodete valikut. “Nüüdsest on meie apteekides veelgi laiem sortiment kvaliteetseid nahahooldustooteid, mille hulka lisasime värskelt ka laia valiku Prantsusmaa apteegikosmeetikasarja La Roche Posay tooteid,” sõnas apteegiteenuste arendusjuht. “Tootesari on läbinud väga põhjalikud kliinilised testid ning erinevad tooted on suunatud just probleemse naha hoolduseks näiteks rosaatsea, atoopilise dermatiidi või akne korral.”
Uue nõustamisteenuse alustamise raames uuris BENU ka oma klientidelt, millised on enimlevinud nahaprobleemid ning millist nahahoolduse nõustamisteenust oodatakse. Sotsiaalmeedia küsitluses osalenud 245 inimesest tõi üle 50% välja naha kuivusega seotud mured, 20% vastanutest mainis akne probleeme ning alla 10% nimetasid kuperroosat, rosaatseat, atoopilist dermatiiti ja teisi tõsisemaid probleeme. Apteekritelt oodatakse enim just abi sobivate toodete väljavalimisel ning nõuandeid õigeks nahahoolduseks.


description: Skandaalide keerises Salumäe ja Grand Uustalude peredel on siiski põhjust ka rõõmustada, sest peatselt on sündimas uus ilmakodanik. Sirli Salumäe ämm Gerli Grand jagas oma Facebooki lehel ultrahelipilti Sirli ja Gorwi veel sündimata lapsest.

title: PILTUUDIS | Vaata imearmast ultrahelipilti Erika Salumäe lapselapsest


title: Aivar Kuusmaa: Rapla on küll 13 korda järjest Kalev/Cramole kaotanud, kuid pühapäeval on meil võimalus see needus murda

maintext:
Karp tõi esile, et kuigi meeskonna põhituumik on paigas, siis jätkuvalt otsitakse veel ühte “suurt meest” keskmängijaks. “Oleme pidanud läbirääkimisi mitmete mängijatega ning lahendus võib tulla nii mõne päeva kui mõne nädalaga,” selgitas Karp, kuid ei söendanud veel nimesid välja hüüda.
“AVIS Rapla meeskonnas on alles nii möödunud aasta tiimivaim kui on lisandunud ka uut värsket verd – see annab meile indu algaval hooajal vähemalt sama tugevaid mänge ja lahinguid pidada kui mullugi,” sõnas AVIS Rapla mänedžer Jaak Karp.
AVIS Rapla avab esmakordselt Alexela Korvpalli Meistriliigas hooaja oma kodusaalis juba sel pühapäeval, mil vastaseks on valitsev Eesti meister BC Kalev/Cramo. Täna meeskonda ja eesmärke tutvustanud Rapla meeskond on võtnud ühiseks eesmärgiks olla kevadel kolmandat aastat vähemalt kolmandal kohal.
Aivar Kuusmaa oli hooaja avamängu eel positiivne: “Avis Rapla on küll 13 korda järjest Kalev/Cramole kaotanud, kuid usun, et pühapäeval on meil siiski võimalus see needus murda.”


authors: Reuters Scanpix

title: Parlamendisaadik ostis teenuseid meesprostituutidelt

maintext:
Pühapäevalehe Sunday Mirror andmeil ostis opositsioonilisse Leiboristlikusse Parteisse kuuluv parlamendi alamkoja siseasjade komisjoni esimees Keith Vaz (59, pildil) augustis teenuseid meesprostituutidelt. Samuti olevat ta teinud ettepaneku, et ostab neilt järgmisel kohtumisel kokaiini. Vaz ütles enda õigustuseks, et kokaiin ei olnud mõeldud talle.
Leiboristide liidri Jeremy Corbyni arvates ei peaks Vaz ametikohalt lahkuma. "Minu teada ei ole ta kuritegu toime pannud. Tegemist on isikliku asjaga," ütles Corbyn.
Peaminister ja konservatiivide liider Theresa May ütles, et Keith Vazi teod on tema enda asi ning otsused tuleb tal langetada ise. Samas lisas ta paljutähendavalt, et rahvas ootab poliitikutelt üldiselt usaldusväärsust.


description: Jäär Kosmogrammi seisud soosivad süvenemist. Oled nüüd võimeline tõsist tööd tegema, asju kindlasse süsteemi paigutama. Oskad mõelda loogiliselt ja näed probleeme uudse nurga alt.

title: Päevahoroskoop: teisipäev, 6. september

maintext:
Kaksikud Kui tunned, et sind midagi häirib, siis püüa rohkem süveneda ja saadki teada põhjuse. Vahel on vaja endale sügavalt silma vaadata ja saavutada nii kontakt teadvuse ja alateadvuse vahel.
Sõnn Täna alanud tutvus või ka ühekordne kohtumine võib olla määrava tähtsusega tuleviku seisukohast. Intiimne liin on paljutõotav, kuid probleemiks võib olla armukadedus.
Lõvi
Päeva märksõnadeks võiks olla sügavus ja põhjalikkus. Aga ka minevik, mälestused, harjumused, perekonna ja suguvõsaga seonduv. Õhtul ole kindlasti koos perega.
Neitsi
Sul on peas tuhat ideed, kuid samas puudub ettekujutus kuidas seda kõike ellu rakendada. Kirjuta oma mõtted üles, hiljem on sul aega nendega põhjalikumalt tegeleda!
Kaalud
Tahaksid olla vabam ja sõltumatum, kuid mingid asjaolud või inimesed takistavad sind selles. Aga oled sa selles ikka kindel? Ehk takistavad sind hoopis su enda mõttemustrid ja eelarvamused?
Skorpion
Kuu on Skorpionis. Võid leida võtme olulise probleemi lahendamiseks. Samas kipud ise kunstlikke probleeme välja mõtlema – su mõttekäigud kipuvad olema liiga keerulised. Ja liigne põhjalikkus muudab sind aeglaseks.
Ambur
Tänane päev tekitab sinus hingelise ja pisut müstilise meeleolu. Kasuta siis seda meeleseisundit oma hingesügavuste paremaks tundmaõppimiseks. Hoia oma asjadel silm peal!
Kaljukits
Kas töötad selleks, et elada või elad selleks, et töötada? Sinu puhul tundub see viimane variant rohkem kehtima...:) Sa kohe ei oska olla ilma tööta ja jõudehetked tunduvad sulle lihtsalt ajaraiskamisena.
Veevalaja
Kui su elus on „seisva vee sündroom” ehk mandumine rutiini, on nüüd võimalus teha oma elus loovaid muudatusi ning minna oma eluga edasi. Sa näed probleeme uuest vaatenurgast, mis soodustavad lahenduse leidmist.


title: Seisukoht | Tallinnast välja!

maintext:
Mainisin hiljuti sõbrale, et tahan lähiaastatel Tallinnast ära kolida. Olen pealinnas olnud paar aastat ja kuigi sel linnal on oma plussid, on see siiski kõige närvesöövam koht, kus Eestis elada. Eneselegi üllatuseks sain kolimismõtteid mõlgutades peaaegu et süüdistuste osaliseks.
„Aga kus sa siis tööl hakkad käima, kuskil maal või?” tuli halvustava alatooniga küsimus. Sellele järgnes väide, et raha on ju ainult Tallinnas. “Või sa hakkad maal firmajuhiks,” jätkas vestluskaaslane irooniliselt. Miks küll osa inimesi arvab, et vaid Tallinnas on võimalik elada?
Miskipärast on paljude linnainimeste seas levinud müüt, justkui saaks maal leiba teenida vaid lüpsjana, poemüüjana või saekaatris rabades. Tõsi, töökohti, mis võimaldavad kontoris jalga kõlgutada, on maal vähe. Samas on suurenenud nende ametikohtade hulk, mis võimaldavad töötamist kodukontorist – olgu maal või linnas. Iseasi muidugi, kui inimene ei tahagi maal elada ega seal töökohta leida või luua. Ka siis pole vaja maha teha neid, kes tahavad ja suudavad väljaspool Tallinna hakkama saada.


title: Hannes Hermaküla elu, mis ei mahu teleekraanile

maintext:
Tõstamaal on Hannes käinud suvesid veetmas juba väiksest peale, praegune suvekodu asub vaid natuke eemal tolleaegsest majast, seega on kõik kohad, teed, puud ja rajad juba ammusest ajast tuttavad. „Meri on üsna lähedal, aga maja on metsa sees ja see on nagu omaette vaikne oaas. Asfalt lõpeb ära, siis hakkab kruusatee, siis tuleb metsatee. Vahel sõidab päevas üks auto mööda, vahel ei sõida ühtegi. Ja kui on väga tihe päev, siis näeme lausa nelja autot,“ tutvustab Hannes oma puhkusekodu võlusid.
Väike sild, kust Hannes Hermaküla igal hommikul enne hommikusööki ja kohvi, jalad ees, tiiki hüppab, valmis selsamal kevadel naabrimehe abiga. See on suve ja puhkuse juures suurim nauding, kinnitab mees ning ega polegi muud kui uskuda, sest päike on mõnus, kivile maanduv kiil ilus ja linnulaul vaikuse taustal lausa jumalik. Ainult üks mure on selle tiikihüppamisega – nimelt on Hannese viieaastane Jack Russelli terjer Bob südamest veendunud, et see on üks äärmiselt ohtlik ettevõtmine. Nii kui ta näeb kedagi tiigile lähenemas, kostab vastu metsaserva kõvasti kaja koguv klähvimine senikaua, kuni Suur Oht on möödas ja inimesed taas tiigist eemal. Hannes tunnistab, et koer on küll nende pere suurim sõber, kuid neil hommikutel püüab ta siiski ilma koerata välja hiilida.
"Eesti mees mõtleb, et on kuulikindel. Mida vanemaks saad, seda rohkem mõistad, kui oluline on tervis ning enda liigutamine ja et see on ka mõnus, lahe. Ikkagi eriline kaif, kui lähed suusatama, karge külm õhk tuleb vastu, ümber on metsavaikus. Kõik päeva mõtted ja mured saab kaelast ära,“ räägib Hannes Hermaküla.
Elu on kuidagi liiga tüüpiliselt kiire olnud viimastel aastatel ja puhkust peab endale tegema vägisi, tõdeb Hannes, kuid sellegipoolest ei pea teda puhkama sundima. „Mu vend on öelnud, et võib kasvõi neli tundi järjest diivanil istuda. Mina võin ka,“ muigab mees, „see on hea vaba aja sisustus.“ Maal on see lihtne: „Ärkan, istun aias, joon kohvi ja vaatan loodust ümberringi. Omaette olemine on hea.“ Pool hetke järele mõelnuna lisab ta: „Teine asi, ma saan varsti 50. Olen seda õppinud.“
Hannes kirjeldab veel, et kuna tema töö tähendab väga palju erinevate inimestega suhtlemist, siis tekib tal lausa igatsus Tõstamaale jõuda. Suhtlema ei pea seal kellegagi, televiisorit ei ole… „Aa, kui jalka oli, siis otsisime mööda aeda ringi, kust saaks wifit tekitada ja jalkat vaadata,“ meenub talle kord, kui tavaline mugavuselu sai ühe kaaluka plussi juurde.
Katkised piimapudelid
„Jah, vaba aeg on väga tähtis. Seda peab olema ja seda tuleb teha. Meie paarisuhtekoolitusel on terve peatükk sellest. Kui olen paar-kolm nädalat iga päev tööd teinud, siis muutun pahaseks. Tahaks vaba hetke, see on mulle oluline, et saaks teha asju, mis kangesti meeldivad,“ räägib ta, et läheb siis pigem sõpradega sauna või ämmale-äiale külla.
„Ma pole üldse tööusku. Piiblis on kirjas, et kui Aadam ja Eeva Eedeni aiast välja aeti, siis Jumal ütles neile, et nüüd peab tööd tegema ja hirmsasti vaeva nägema,“ jutustab Hannes. „Ei-ei. Sellega mina ei nõustu.“
Sellest, et ta kellast kellani rutiinset tööd kunagi tegema ei taha hakata, sai Hannes Hermaküla aru juba 15-aastase koolipoisina. „Käisin Westholmi gümnaasiumis, mis muidu on muusikakallakuga kool, aga kuna minu klass oli see, kes laulda ei osanud, siis Nõukogude propaganda nägi ette, et meil peab mingisugune muu suunitlus olema. Ja selleks juhtus olema piimandus. Kusjuures enne meid lõppes just filmindus, mis oleks kindlasti paremini sobinud. Aga kui piimandus, siis piimandus. Pidin käima praktikal. Vaatasin piimapudeleid. Minu ees oli lett, kus pudelid sõitsid minu eest mööda ja mina pidin vaatama, kas mõni on katki või mitte. Teenisin nii endale mootorrattaraha, kuid see oli hirmus. Jäin mitu korda magama seal töö juures ja sain aru, et kaheksast viieni tööd ma teha ei taha.“
Seda öelnud, lisab ta, et õigupoolest on „Ringvaade“ natuke selline töökoht, kus tuleb hommikul tööle minna, siis tuleb tööl olla ja õhtul saab koju. „Kui seda tegema hakkasin, siis vanem poeg küsis, et emme, miks issi nii palju tööl käib. Ma pole ju tema sündimisest peale niimoodi tööl käinud. Töid ikka tegin, aga tegin muud moodi,“ räägib mees. On see raske ka, uurin. „Väga raske. Siiamaani on valus, et nii palju peab tööl käima,“ lausub mees tõsised sõnad, kuid tema silmanurgas välgub naerukurd. Ta selgitab juurde, et saate graafik on siiski üpris paindlik. Vahel on 16 tundi tööpäev, vahel aga 3 tundi, tihti on vaja ringi sõita ja rutiini langeda pole võimalik.
„Üks väga tark mees, kuningas Saalomon, ütles, et igal asjal on oma aeg ja koht. Kui sellest aru saad, siis on väga hea. Mingil hetkel juba väiksena tabasin ära, et kui oled õigel ajal õiges kohas ja teed õigeid asju, siis on rahu südames. Siis ei ole stressi ja ora tagumikus ja saad tunda rõõmu liblikatest ja rohelistest putukatest,“ ütleb Hannes, kes on just ühe rohelise putuka säärelt minema nipsutanud.
Ideaalse kulgemise otsinguil
Hannesega vesteldes jääb mulje, et kogu tema elu on kulgemine. Kuna tema isa oli näitleja, siis oli tele üles kasvades kogu aeg nende ümber. Seega tundus raadioajakirjanikust telesse saadet juhtima minna asjade loomulik käik. Esimesele saatele lisandus teine ja seejärel kolmas.
Õhtujuhiks ei plaaninud ta ise hakata, vaid sai palve sõbralt, kes abielluma hakkas. „Ma ei teadnud, kes on pulmaisa. Tuli välja, et see on keegi, kes poleks suu peale kukkunud ja oskaks külmaverelisi eestlasi juhendada.“ Ennast õhtujuhina ta kuskil reklaaminud ei ole, pigem on alguses sõbrad ja seejärel teisedki huvilised Hannese üles otsinud.
Hannes on seda meelt, et mõnusad on peod, kus saab rahulikult olla, ei pea kogu aeg mingeid mänge mängima, kus inimesed ei ole krampis, vaid tunnevad rõõmu muusikast, seltskonnast, sündmusest ja toidust. Naljaga pooleks ütleb ta, et sellepärast ta pidudel käibki, et head süüa saada, sest head toitu ta väga armastab, kuid ise ta süüa teha ei oska.
Veel üks naturaalne samm Hannese elus on PREP-paarisuhtekoolitus, kuhu taas kutsus teda üks sõber. Hannes ütleb, et psühholoogia ja suhted on teda alati paelunud, ta oleks hea meelega psühholoogiat isegi õppima läinud, kuid tookord kahjuks ei saanud.
„Kui mees ning naine kokku ei saaks ja last ei sünniks, siis ju elu lakkaks. Pere on kõige olulisem minu jaoks. Seda kõike muud ei oleks vaja,“ vihjab ta tänapäeva maailma pseudoolulistele teemadele, nagu näiteks nutiseadmed, kaubanduskeskused, kaubamärgid jms. „Mind huvitab see, kuidas hästi läbi saada ja tunda rõõmu sellest hetkest, mis meile siin maailmas antud on.“
Koolitades kasvamine
Sellesse koolitusstiili suhtus ta alguses skeptiliselt, sest kui püüda midagi otse Ameerikast üle võtta, siis see suure tõenäosusega Eestis ei toimiks. PREP-paarisuhtekoolitus on Hannese sõnul aga kasutusel 50 riigis üle maailma. Näiteks Norras korraldatakse see kõigile vastabiellunutele ning Taanis saavad osaleda sellel kõik huvilised Lego töötajad. Probleemid, mis koolituse käigus ilmnevad, on osalt hedonistliku ajastuga seotud mured, millel pole päriseluga suurt pistmist. Samas teine osa probleeme on pigem aktuaalsed erinevatel aegadel erinevate inimeste ja rahvuste puhul ja seepärast sobib see koolitus Hannese kinnitusel väga hästi ka Eesti inimesele.
„See koolitus pole murede väljavalamine, nagu anonüümsetel alkohoolikutel, vaid paarid, kes meile tulevad, suhtlevad omavahel palju,“ selgitab ta. „Teeme palju rollimänge, umbes pool ajast on paari omavaheline töö. Meie asi on õpetada paarid omavahel rääkima asjadest, millest pole saanud rääkida, sest muidu tekib tüli, ja õpetada rääkima nii, et ei tekiks tüli.“
Kõige lahedam on kodutöö, kus koolitusel osalev paar peab minema kohtingule. „Idee on selles, et kes koolitusele tuleb, on ise huvitatud ka selle suhte parandamisest või alalhoidmisest. Naised on alati motiveeritumad ja mehed tuuakse kohale, kuid 90% mehi on pärast tulemusega siiski rahul,“ muigab Hannes.
Mees tunnistab, et ise on ta teoorias tugev, aga praktikas on nii ja naa. Vahel rakendab ta koolitusprintsiipe oma pereelus teadlikult. Näiteks peegeldamine on selline, mida ta oli kasutanud varemgi, et üksteisest õigesti aru saada. „Ega mu paarisuhe ei ole kindlasti ideaalne, aga ma olen väga õnnelik, et mul on selline naine ja sellised lapsed,“ ütleb ta.
Kuidas saada kuulikindlaks
Kui üldse Hannest midagi stressi viib, siis on see kiirustamine. „Olen alati mõelnud, et mina ei ole mitte selle maailma jaoks, vaid maailm on minu jaoks. Ja aeg on minu jaoks, mitte mina ei ole aja jaoks,“ ütleb ta ja meenutab juhust, kus lennuk nende pere järel pidi ootama. „Siis mõtlesin küll, et peaks vist natuke täpsem olema,“ naerab ta.
Ajaplaneerimisele on palju kaasa aidanud nutitelefoni kasutuselevõtt. Nii saab kõik vajaliku lihtsalt kalendrisse kirja panna. Peale erinevate tööasjade ja lennukiväljumiste lisab Hannes iga aasta alguses kalendrisse spordivõistlused, kus ta osaleda kavatseb, näiteks maanteerattakarikasarjad, Estoloppeti suusaetapid.
Kui Hannesel üleüldse mõni sõltuvus on, siis on see sport. Praegused lemmikud on kestvusalad, suusatamine ja maanteerattasõit, lisaks ka metsateel jooksmine.
„Vanasti mängisin korvpalli, lapsena käsipalli. Nüüd olen nii vana, et ei lähe korvpall enam nii hästi, pole seda plahvatuslikku jõudu enam.“ Palju mõnusam on hoopis jooksma minna, aga siis kindlasti metsateel, et ei põrutaks põlvi.„Olen harrastussportlane, arvasin et olen tervisesportlane, aga üks tuttav korrigeeris,“ räägib Hannes ja mainib, et tänapäeval treenivad harrastussportlased kohati sama palju kui profisportlased.
„Inimesed on hulluks läinud selle spordiga minu arust. Vähe tehakse sporti üldiselt, need, kes teevad, teevad veel rohkem, aga massidesse jõuab vähe. Rohkem inimesi võiks ennast liigutada.“ Õnneks on foon pigem positiivne ja on näha, et järjest rohkem muutuvad inimesed enda tervise vajadustest teadlikumaks.
„Eesti mees mõtleb, et on kuulikindel. Mida vanemaks saad, seda rohkem mõistad, kui oluline on tervis ning enda liigutamine ja et see on ka mõnus, lahe. Ikkagi eriline kaif, kui lähed suusatama, karge külm õhk tuleb vastu, ümber on metsavaikus. Kõik päeva mõtted ja mured saab kaelast ära.“


description: Buduaari turul müüs enda asju tuntud raadiohääl Allan Roosileht, kes pakkus ka toredaid kuldseid tosse. Roosileht tahtis nendega minna Weekendile, aga ei saanudki seda teha.

title: TV3 VIDEO | Allan Roosileht: tahtsin kuldsete tossudega minna Weekendile, aga ei saanudki seda teha

maintext:
Arst patsiendile:
"Te olete väga närviline. On teil endal aimu, mis selle põhjuseks võiks olla?"
"See tuleb jahilkäikudest metsas," vastab patsient.
"Ei või olla! See on ju ometi tervislik ja rahustav."
"Tavaliselt küll, aga minul pole jahiluba."


authors:
Afp
Reuters Scanpix

title: GALERII | Prints Williami ja Hertsoginna Catherine'i Kanada seiklus jätkub

maintext:
Täna jätkub Suurbritannia kuningliku perekonna ametlik visiit Kanadas, kui prints William ja hertsoginna Catherine lendasid vesilennukiga Victoriast Vancouverisse.
Muide, see on esimene välisvisiit, kus Williamil ja Kate'il on kaasas ka lapsed. Väike George ja Charlotte anti täna aga lapsehoidja hoolde ja tihe päevaprogramm läbiti kahekesi.
(AFP, Reuters/Scanpix)
Kui muidu on avalikkus harjunud nägema erksavärvilisi ja silmapaistvaid kehakatteid kuninganna Elizabeth II seljas, siis täna näitas graatsilisele monarhile sarnast ilumeelt ka hertsoginna Catherine, kandas seljas kaunist mustrilist kleiti. Tegemist oli McQueen'i loominguga ja hinnaks 4000 naela. Kate'i väljanägemisele andsid särtsu punased kontsakingad ja sama värvi ridikül.


title: Teadlased avastasid, et reostus jõuab inimese ajju

maintext:
Uued uuringud näitavad, et reostuse osakesed jõuavad kohtadesse, mida pakkudagi ei oskaks. Nimelt on neid leitud lausa aju koe seest.
Kuigi pärast seda avastust on vaja läbi viia rohkelt edasisi uuringuid, siis kahtlustatakse, et toksilised saasteosakesed võivad kaasa aidata näiteks inimese haigestumisse Alzheimerisse, kirjutab BBC.
Teadlased nimetavad avastust väga hirmutavaks, sest kui varem arvati, et must õhk jõuab kopsudesse ning südamesse, siis nüüd on selge, et asi on arvatust hullem.
Maailma Tervise Organisatsioon tõi aasta alguses välja, et saastunud õhus elamise tagajärgede tõttu sureb maailmas enneaegselt igal aastal 3 miljonit inimest.


title: Uuring: lapsed hindavad oma ujumisoskuseid üle

maintext:
Tänavu kevadel viisid Tallinna Ülikooli tudeng Mikk Tiidemann ja tema juhendaja Loodus- ja terviseteaduste instituudi õppejõud Vladimir Kunitsõn enam kui 2300 viienda klassi lapse seas läbi ujumisoskuse uuringu, mille esialgsed tulemused näitavad, et rohkem kui 50% 11-12. aastastest lastest hindab oma ujumisoskust üle. See annab tõestust, et ujumise algõpetuses peab toimuma kvaliteedi tõus. Uuringu “Ujumisoskuse kaardistamine 5. klassi õpilaste seas 2016. aastal" ühe autori Mikk Tiidemanni sõnul tuli uuringust selgelt välja asjaolu, et lapsed hindavad oma võimeid üle, mis omakorda võib tähendada, et potentsiaalne uppumisoht on suurem. “Vastanud 2331-st lapsest arvab, et oskab ujuda tervelt 2179 last, aga samas kasutab 9,1% lastest ujumiseks hõljumist parandavaid abivahendeid ning 1515 last ei ole enda sõnul võimelised läbima ujudes 200 või enam meetrit,” rääkis Tiidemann.
Samuti toob uuringu autor välja, et veepinnal kõhuli ja selili hõljumise oskus on puudu 50% lastel, kuid rahvusvahelised uuringud ning välisriikide kogemused näitavad, et just 200m läbimine, sukeldumine ja oskus kõhuli ning selili hõljuda ongi need oskused, mis tegelikult näitavad, kas inimene oskab ujuda ning kas ta on võimeline õnnetuse korral end ka ise aitama.
Karm statistika Tallinna Ülikooli ujumise õppejõud ning uuringu juhendaja Vladimir Kunitsõni sõnul on küsitluse tulemused kahtlemata olulised ning näitavad, et sellel nädalal riigieelarve arutelule jõudev nelja ministeeriumi plaan muuta ujumise algõpetust efektiivsemaks vajab elluviimist. „Rahvusvahelised kogemused ja WHO ülemaailmne raport näitavad, et parem ujumisoskus on kõige lihtsamini kättesaadav uppumissurmasid ennetav meede,” räägib Kunitsõn, kes tegeleb ka ise igapäevaselt ujumistreeningute läbiviimisega. Õppejõu hinnangul tuleb uuringu tulemustesse, mis näitavad, et inimesed ei pruugi alati kõige täpsemalt oma ujumisoskusi hinnata, suhtuda tõsiselt. “Oluline on tähele panna, et kui juba 11-12 aastased lapsed, kes tegelikult on ujumistunde koolis saanud üsna värskelt, ei oska tegelikult ujuda, siis ilmselt on pilt kurvem täiskasvanute seas,” rääkis Kunitsõn. Viimase kuue aasta jooksul on uppunud 369 inimest, mis on pea poole rohkem, kui Põhjamaades, kus ujumise algõpetus on riiklikult standardiseeritud ning kasutusel on selline õppemetoodika ja eesmärgid nagu plaanitakse kasutusele võtta ka Eestis.


title: VIDEO | Trump lubas popil jutusaatejuhil oma soengut sasida

maintext:
On juba ammu selge, et Donald Trump on Ühendriikide presidendiks saamise nimel valmis igasugu tsirkust tegema. Kui nüüd tuntud ja armastatud jutusaate juht Jimmy Fallon palus luba teleekraanil tema kurikuulsaid punaseid kiharaid sasida, siis seda võimalust tähelepanu saavutada ei saanud ometi kasutamata jätta!
Esialgu heitis Trump "The Tonight Show" juhile ebatavalise palve peale küll kahtlustava altkulmi pilgu, kuid Pärast Jimmy lubadust õrn olla, võisid miljonid televaatajad peagi lasta oma silmadel puhata vaatepildil, kui naljamehena tuntud Fallon sasib mõnuga presidendikandidaadi juukseid ning viimane istub seda nautides pea viltu kui sülekoerake.
Pärast silitamist üritas Trump oma soengut taas korda sättida, aga kuna see tal just kõige paremini ei õnnestunud ja mees suhteliselt turris peaga istuma jäi, siis võttis Fallon kätte ja sasis oma kenastihoitud soengu ka solidaarsusest ebakorrapäraseks.
Pärast Trumpile pai tegemist võib "Tonight Show" juht vabalt olla ainus inimene, kes on mõlemale Ameerika presidendikandidaadile pai teha saanud, sest kui tal käis külas Hillary Clinton, siis sai Fallon ka naise soengule käe külge panna. "Juuksed on ehtsad!" tõdes ta toona.


description: Eesti tenniselootus Kenneth Raisma on US Openi noorteturniiril jõudnud juba kaheksa parema sekka. Viimati oli 18-aastane noormees 4:6, 6:3, 6:4 üle itaallasest Riccardo Balzeranist.

title: Raisma jõudis US Openil veerandfinaali


description: Põhja- ja Kesk-Ameerika ning Kariibi mere piirkonna MM-valiksarjas pakuti El Salvadori koondisele altkäemaksu, et nad kohtumises Kanadaga mängiks vajalikule tulemusele.

title: MM-valikturniiri mängivale meeskonnale pakuti altkäemaksu

maintext: On the tape, the fixer claims he represents a rich Honduran businessman who wants to ensure his team goes through to the next round.


authors:
Jonathan Hordle Rex
Silmipimestav

description: Ehkki Emma Thompsoni tütar Gaia on alles 16aastane, tunneb ta end esilinastustel nagu kala vees.

title: Emma Thompsoni tütrest on sirgunud silmipimestav kaunitar


authors: Youtube Imdb.Com Estinfilm

title: ARVUSTUS: „Kuningas Kristiina“ - valitseja elu on karm ohverdus

maintext:
Kogenud soome režissööri Mika Kaurismäki ajalooline draama, mis räägib Rootsi kuninga Gustav II Adolfi tütrest Kristiinast, jätab hinge kergendustunde: jumal tänatud, et ma ei sündinud sajandeid tagasi mõne kuningriigi troonipärijaks!
Arukal naisel oli 17. sajandil raske tagurlikele ülikutele ja usumeestele selgeks teha, et ta on midagi enamat kui vahend uue kroonprintsi sünnitamiseks, kes peab kiiremas korras leidma enda kõrvale kuninga.
Kristiina (Malin Buska) on 18aastaselt Rootsi (ja ka Liivimaa) troonile tõustes karmikoeline ja mehelik. Isa soovil on teda kui kuningapaari ainsat järeltulijat kasvatatud kui poissi – ta on osav vehkleja ja jahipidaja, saanud hea hariduse, palju lugenud ja valdab mitmeid võõrkeeli. Sellest ka filmi pealkiri „Kuningas Kristiina“.


description: Kadrinas põhjustas Sauna tänav kohtuasja. Kadrina volikogu andis 175 meetri pikkusele tänavale praeguse Tehnika asemel nimeks Sauna.

title: Tänavanimevaidlus viib kohtusse


authors:
Ei Veena
Nagu Lastud Vares

description: Täna hommikul teatas välisminister Marina Kaljurand, et astub välisminstri ametilt tagasi ja kandideerib valimiskogus presidendiks. Õhtuleht avaldab täismahus Kaljuranna avalduse.

title: Kaljuranna avaldus: ma ei saa minna vastuollu oma südametunnistuse ja põhimõtetega

maintext:
Olen otsustanud, et küsin endale valimiskogu liikmete toetust, et kandideerida Eesti Vabariigi Presidendiks. Viimase nädala jooksul, pärast Reformierakonna juhatuse enamuse otsust mind valimiskogus mitte toetada, olen sügavalt mõelnud, mida ja kuidas edasi. Milline oleks see tee, mis ei viiks mind vastuollu minu isiklike põhimõtetega. Mul ei ole kombeks valida kergemat teed. Ma ei karda vastutust ega pole selle eest kunagi põgenenud. Kuigi raskeid hetki on olnud. Nagu meil kõigil.
Teie hulgas on eri päritoluga ja emakeelega inimesi, noori ja vanu, mehi ja naisi. Teid ühendab see, et te loodate ja usute minusse. Järelikult pean ka mina uskuma, töötama ja veel kord töötama selle nimel, et seda usaldust, mis meil tekkinud on, õigustada. Tänu teile on minu senine teekond olnud erakordselt inspireeriv ja edasiseks jõudu andev. Tänu teile võin ma öelda, et rahva arvamus loeb, sest ainult tänu teile olen ma täna seal, kus ma olen. Ma tänan teid kogu südamest.
Ühtlasi esitasin täna peaministrile tagasiastumisavaluse välisministri ametikohalt. Olen veendunud, et ei ole õige jätkata välisministrina Reformierakonna juhitavas valitsuses, samal ajal konkureerides Reformierakonna kandidaadiga. Ma loodan, et välisteenistus saab väärika ja pühendunud ministri.
See otsus ei olnud lihtne, sest saan aru vastutusest, mis kaasneb välisministri tööga. See samm oli raske ka isiklikel põhjustel. Täna lõpeb minu enam kui 25-aastane välisteenistus, mis on olnud minu töö, minu hobi, minu kutsumus, minu elu. Aga ma ei saa minna vastuollu oma südametunnistuse ja põhimõtetega.
Mis kallutas mind sellist otsust tegema?
Esiteks - see lai toetus, mida erinevad inimesed sõltumata rahvusest, soost või erakondlikust kuuluvusest on mulle kuude kaupa väljendanud, ei ole lihtsalt üks meeldiv tänukiri või auhind, see on ka kohustus ja vastutus. Kandideerimata jättes petaksin kõiki neid, kes usuvad minusse ja loodavad, et saan mõjutada Eesti tulevikku just selles suunas nagu soovivad ja ootavad Eesti inimesed. Ma ei peta neid, kes minusse usuvad.
Teiseks - valimine ja valituks saamine on vaba ühiskonna alus. Kandideerides kinnitan ma nii endale kui Eestile, et me oleme oma otsustes vabad. Selle põhimõtte mõistmine ei ole alati paraku nii üldarusaadav, kui tahaks uskuda. Meenutagem 2006. aasta presidendivalimisi, mil üks juhtiv poliitik soovitas kultuuriinimestel ja kodanikel oma liistude juurde jääda. Andes mõista, et nende liistude hulka ei kuulu valimises ja valituks saamises osalemine. Kodanikud ja valijamehed ähvardusest ei hoolinud, vaid rakendasid oma kodanikuõigusi. Ähvardamisega demokraatiat ei tehta.
Kolmandaks - olen tänaseks tõesti sõltumatu kandidaat, kuna minu taga ei seisa mitte ühtegi erakonda. Küll aga inimesed pea kõikidest erakondadest ja maailmavaadetest. Usun, et minu kõrval saavad seista kõik need, kes on väsinud lõpututest vastandumistest. Võin piltlikult öelda, et minu erakond on minu toetajad.
Neljandaks - näen ja tunnen vajadust suurema ja kõikehõlmavama ühiskondliku dialoogi, kaasamise ja koostöö järele. Mulle on kohtumistel korduvalt öeldud, et presidendilt oodatakse oskust ja soovi kõnetada erinevaid ühiskonnarühmi, erinevate muredega ja erinevaid emakeeli kõnelevaid inimesi, ka neid, kes on jäänud elu hammasrataste vahele. Ma olen valmis seda tegema, ma soovin seda teha ja ma oskan seda teha. Minu elu ja töö on suuresti seisnud oskuses märgata, kuulata, selgitada ning lahendusi leida, ka kõige keerulisemates olukordades. Ma ei lakka ka presidendina olemast Marina. President ei saa elada väljaspool meie igapäevast elu. Presidendi hääl ei tohi olla eliidi hääl.
Viiendaks - me elame keerulisel ja rahutul ajal ning ei ole oodata, et rahvusvaheline olukord lähiajal oluliselt muutuks. Kokkulepitud julgeolekukorraldus on pideva surve all, rahvusvahelist õigust püütakse väänata ja moonutada. Me elame maailmas, kus on üle 60 miljoni põgeniku. Me elame olukorras, kus terrorism ja ekstremism püüavad hirmutada meid ning muuta meie elu ja väärtushinnaguid. Me elame ajal, kui inimesed ei tunne ennast alati turvaliselt ja kindlalt ning muretsevad tuleviku pärast.
Sellisel ajal peab Eesti riigipeaks olema inimene, kes ei page probleemide eest. Riigipea peab seisma Eesti rahvuslike huvide eest, ja ka teadma, kuidas ning kellega koos seda teha. Sõprade ja liitlastega koos oleme tugevad, üksi ja määramatusest tuge otsides osutuma nõrkadeks. Eesti on minu ja meie ainus kodu. Olen kogu elu, ka kõige raskematel hetkedel teadnud ja tundnud, et olen koos Eestiga ja tahan olla koos Eestiga. Ma seisan kaljuna Eesti eest.
Minu otsus on tehtud. Edasine sõltub valijameestest ja -naistest. Soovin teile julgust teha selline valik, nagu just teie paremaks ja õigemaks peate. Soovin, et juhinduksite valiku tegemisel oma südametunnistusest ja soovist valida Eestile parim president.


title: VIDEO | Opel võlub testosteroonivaeguses taanlasi uhkete alukatega

maintext:
Aegade jooksul on nähtud ikka igasugu huvitavaid autoreklaame, kuid Opeli poolt Taanis kasutusse võetud video läheb vist kõigist teistest sammu kaugemale.
Opel nimelt on jõudnud järeldusele, et Taani meeste madal testosterooni tase on hakanud takistama universaalkerega autode müüki. Lahendus on ilmselge: vaja on uusi alukaid.
Opel seletab probleemi lahti nii, et madal testosterooni tase muudab mehed vähem enesekindlaks ning vähendab nende seksiisu. Kõike seda hakatakse aga kompenseerima silmapüüdvate sportautodega, selle asemel et endale midagi praktilisemat muretseda. Ja no ilmselgelt pole mõistlik uut ja sportlikumat universaalautot leiutada, kui probleemi saab lahendada uue, mugavama aluspesuga, mis testosteroonitaset taas tõstma asub.


description: Eesti jalgpallikoondise väravavaht Andreas Vaikla ei pääsenud küll eile Bosnia ja Hertsegoviina vastu platsile, kuid Sarajevo lennujaamas sai pilti teha väga nimeka puurivahi Asmir Begoviciga, kes teenib leiba Londoni Chelseas!  "Imeline kogemus rääkida ühe maailma parimaga," kirjutas eestlane pildi pealkirjaks.

title: FOTOUUDIS | Eesti noor väravavaht püüdis pildile nimeka ametivenna

maintext:
Humbling experience chatting to one of the world's best.
A photo posted by Andreas Vaikla (@_andreasvaikla) on Sep 7, 2016 at 9:48am PDT


title: Kalmer Musting: kahju, et meil ei lubata ise eurosarja valida

maintext:
Eesti valitsev käsipallimeister Põlva Serviti kaotas tugevuselt teise eurosarja EHF Cup esimese eelringi korduskohtumises kodus 21:25 Rumeenia klubile Timisoara CSU Poli ja langes koguskooriga 43:51 konkurentsist.
"Kahe mängu kokkuvõttes oli vastane selgelt parem, aga see ei tähenda, et endal poleks tunne kehv – lootsin ikka, et suudame koduväljakul korralikuma lahingu anda. Hirmsalt soovinuks eurosarja jätkata. Need mängud on ju mängijatele ja meeskonnale väga vajalikud," sõnas Serviti peatreener Kalmer Musting.
Euroopa Käsipalliliidu reeglite tõttu peab Eesti meister mängima tugevuselt teist eurosarja, kuigi taseme järgi oleks paslikum kraadi võrra nõrgem Challenge Cup. "Väga tahaks, et kui Eesti ei täida oma kohti Challenge Cup’is ära, siis saaksime ise valida, kus mängime. Aga paraku see nii pole. Eurosarjast langemine tõstab nüüd veelgi oktoobris algava Balti liiga tähtsust," sõnas Musting.
Ülejäänud Eesti käsipalliklubid end tänavu eurosarja üles ei andnud.


description: Läänemaal Haapsalu lähedal leiti eile tapetuna allilmaaliider Nikolai Tarankov.

title: Tapeti väidetav allilmaliider Nikolai Tarankov

maintext:
Praegu töötavad sündmuskohal kriminalistid, eksperdid ja uurijad, et koguda esmased tõendid, lisas ta eile. Juhtunu asjaolude väljaselgitamiseks on alustatud kriminaalmenetlust .
Saame kinnitada, et eile pärast kella 14 leiti Läänemaal Nikolai Tarankovi (63) surnukeha. Peavigastusega surnukeha leiti metsa alla kõrvalisse kohta pargitud autost, teatas politsei -ja piirivalveameti pressiesindaja Helen Uldrich.
Möödunud nädalal kirjutas Postimees , et Eesti kuritegelike ühenduste juhid on eksistentsiaalse küsimuse ees: kellest ja millal saab viimased 25 aastat allilma ristiisa rollis olnud Nikolai Tarankovi mantlipärija.
Muudatused organiseeritud kurjategijate otsustajate ringis on lähiaastatel möödapääsmatud. Küsimus on vaid selles, millal, kellele ja kui palju võimu pärandada. Sest Eesti allilma kroonimata kuningas Nikolai Tarankov on juba pensionieas.
Eesti Ekspress kirjutas Tarankovist viimati pikemalt 2014. aastal. Lehe sõnul elas toona 60ndates olnud Tarankov, kes 1981. aastal tuli Eesti poksimeistriks kuni 71kiloste meeste seas, endiselt Kadriorus Poska tänava kortermajas. Ka täna on veel Tarankovi nimel seesama Kadrioru korter.
Äriregistri andmeil mingit äritegevust tal polnud. Küll võis aga siis Tarankovi nime leida poksiveteranide klubi nimekirjast, kõrvuti poksisõpradest muusikakorüfeede Eri Klasi ja Uno Loobiga.
Heal juhul võis Tarankovi näha Wismari tänava väljakul jalgpalli mängimas või einestamas näiteks menukas Lasnamäe grillrestoranis Sambuka.
Varem võis ta autot – musta Mercedese džiipi – leida Kalma sauna ette pargitult, aga viimasel ajal harvemini. Internetis leidub Tarankovist paar juhuslikku pilti, ei miskit rohkem.
"Ta on kogu elu elanud varjatud elu, nüüd seda enam," rääkis lehele politseiallikas.


description: Juba tänavuse hooaja algusest saati on Yaya Toure agent Dimitri Seluk olnud tulivihane Manchester City peatreeneri Pep Guardiola peale, et ta Elevandiluuranniku mehe Meistrite liiga nimistust välja jättis.

title: Yaya Toure agendi vihakõne Guardiola vastu jätkub: isegi minu vanaisa oleks Bayerniga Meistrite liiga võitnud

maintext: Pep Guardiola: Either Dimitri Seluk apologises for his comments or Yaya Touré won't play for ManCity (via @EPLStuff) pic.twitter.com/bql6M79Jyk


authors: Afp Scanpix Reuters

title: Merkeli tool kõigub üha tugevamalt

maintext:
Sportlastel on paigalt kõrgushüpe tähtis võimete kontroll ja ega see ka poliitikas teisiti ole. Saksamaa Mecklenburg-Vorpommerni liidumaa pühapäevaste Landtagi (Maapäeva) valimiste tulemused üllatasid paljusid: noor, 2013. aastal loodud partei Saksamaa Alternatiiv ületas parlamenti pääsemiseks vajaliku 5%lise künnise ja seda koguni neli korda!
Ligi kolmandik valijaist toetas küll endiselt sotsiaaldemokraate, kes lubasid valimiste eel suure suuga: ei mingeid koalitsiooniläbirääkimisi alternatiividega, kuid pärast leidsid, et miks ka mitte!
Enim poolehoidu leidnud SPD-l (26 kohta) jääbki valida ainult CDU (16 kohta) või AfD (18 kohta) vahel, et moodustada Mecklenburg-Vorpommerni liidumaal järgnevaks viieks aastaks ühtne tugev ja teovõimeline valitsus.
VÕITJAD: Mecklenburg-Vorpommerni liidumaal pühapäeval toimunud Maapäeva valimistel sai Saksamaa Alternatiiv (AfD) paremuselt teise tulemuse. Pildil rõõmustavad alternatiivide esinumber Mecklenburg-Vorpommernis Leif-Erik Holm ja partei tuntuim nägu Frauke Petry. Plakatil olev kiri ütleb: «Nii näevad võitjad välja!» (Reuters / Scanpix)
Šokk istub sellegipoolest sügaval. Aga kaugeltki mitte kõigil. Mis saab, kui veel teistessegi Maapäevadesse valitakse alternatiive ehk kuhu tüürib Saksamaa?
AfD tippkandidaadi, endise raadiohääle Leif-Erik Holmi valimisloosung oli "Meie maale ja meie lastele". AfD nägemus Saksamaa vaeseimal liidumaal on: lapsi sündigu rohkem ja poliitika toetagu peresid, õpilased kandku koolivormi ning korravalvuritel olgu voli tagada ka julgeolek. Mingisugust sisserändu nad ei poolda.
AfD julgeb probleeme näha
Pole raske oletada, et AfD mitmele teesile kirjutaksid alla väga paljud üle riigi, seega on oodata huvitavaid valimistulemusi teisteski liidumaades.
Olles juba viies parlamendis sees, Brandenburgis, Tüüringis, Saksimaal ning linnriikides Hamburgis ja Breemenis – kolmandas linnriigis Berliinis on valimised kümne päeva pärast –, ei ole utoopiline arvata, et järgmises Bundestagi (Liidupäeva) koosseisus on AfD juba kohad kindlustanud.
Just seda kardetakse, sest AfD ja tema valijad on rassistid! Nii hindab välismaa eesotsas ÜRO pagulastevoliniku Filippo Grandiga, ja leidub Saksamaalgi piisavalt niisamuti arvajaid.
Kuni neid ei ole valitud langetama otsuseid, poleks nagu põhjust pead murda, aga sõjakas, pigem punastele tüüpiline arveteõiendamine koos aluseta süüdistamiste ja väljamõeldud hinnagutega on saatnud AfDd selle loomisest peale.
Kas mitte ka sellepärast ei tehta valimiskabiinis risti erakonna nime taha, et ollakse tüdinenud lahmivast kriitikast nende pihta, kes julgevad probleeme näha ja pakkuda lahendusi?
Õppida oleks ja tuleks just kaotanud parteidel, ja liidukantsler möönabki, et küllap oli kaotuses ka temal süüd. Arvab ta sedasama, mida rahvas teab? Et oma pagulaspoliitikaga ja pidevalt korratava loosungiga "Saame hakkama!" on Angela Merkel tõsiselt mööda pannud? Ons nüüd oodata kursimuutust?
Eile hommikul Bundestagis ettekande teinud liidukantsler oli mõõdukalt enesekriitiline. "Igaüks meist peaks enesekriitilisi küsimusi esitama ja küsima, kuidas tekkinud olukorras käituda," nentis Merkel. Ta kutsus poliitikuid üles valitsema oma kõnepruuki ja valima sõnu.
Merkel toonitas, et võrreldes möödunud aastaga on tänavune tunduvalt parem ja pagulaste arv tunduvalt vähenenud.
"AfD on väljakutse kõigile ses majas," lõpetas ta jutu suurest valimiskaotusest ühel liidumaal, et jätkata välispoliitilistel teemadel. Oma 20minutilise ettekande lõpetas liidukantsler hüüdlausega: "Saksamaa jääb Saksamaaks – koos kõigega, mis meile temas armas ja kallis on!"
Merkel on iseendas kinni
Angela Merkelit iseloomustab pigem külm kaine arvestus kui emotsionaalsus. Ta on täpne vastand alternatiividele, kes vastavad asjalikele argumentidele ägedate emotsioonidega.
On näha, et Merkel ei kavatse muuta senist juhtimiskurssi. 62aastaselt, sellest 16 aastat konservatiivse partei liidrina ja ligi 11 aastat liidukantslerina, ei muututa teiseks inimeseks, ei vahetata tõekspidamisi. Angela Merkel on iseendas kinni, mõni teine ütleks – vangis. Ja CDU on temas kinni.
Loota, et moraalne mõistlik mõtteviis ka valijateni jõuab, praegu ei saa. Seda enam, et ka Baieri liidumaa sõsarpartei CSU harrastab teravat kriitikat liidukantsleri aadressil, et valijaid juurde võita.
Seda Berliini poliitikat ei taheta, väidab CSU liider Horst Seehofer ajalehes Süddeutsche Zeitung. Tema mitu korda nõutud kursikorrektuure pagulaspoliitikas pole arvestatud, ja selle palk ongi "hävitavad" valimistulemused, nendib Seehofer.


authors:
Streeter Lecka
Esimene Pääsuke

description: Eile õhtul NFL-karjääri parima mängu teinud Margus Hunt teatas peale kohtumist, et lõpuks on suur töö hakanud end ära tasuma.

title: Vingelt mänginud Margus Hunt: aastate pikkune töö kandis lõpuks vilja

maintext:
#Jets drive to the 5 but come up empty as #Bengals block the FG attempt.
Hunt credited with the block #CINvsNYJ


description: Eile õhtul oli eetris "Eesti selgeltnägijate tuleproovi" esimene osa. Õhtulehe lugejate arvamused saate osas läksid lahku: osadele saade meeldis ning esimene osa tundus huvitav. Teiste arvates oli saade jama ning Venemaa „Selgeltnägijate tuleproovile“ vastu ei saada.

title: Lugejad Eesti selgeltnägijate saatest: Žürii jama ja Venemaa saade on parem

maintext:
"Olen meeldivalt üllatunud - juba esimeses saates esimeste ülesannetega nägime palju võimekaid persoone. Eelmised "sensitiivid" kahvatuvad nende ees. Saade on köitev, tempokas, tundub aus, meeldiv saatejuht, kes on konkreetne, peale loetakse selgitavat teksti. Super! Ootan uusi osasid huviga. Hakkavad tekkima omad lemmikud. Edu tegijaile!" kirjutas Ella .
"Lootsin paremat, sest olen vaadanud Venemaa oma ja see on vinge. Saatejuht on jama, Veber on selline sõnaaher, ei oska kuidagi olla ja Kerro - no ma ei tea sinna ta küll ei sobi. Igal juhul oli selline igav värk," arvas S.
"Saatejuht olgu keegi normaalsem. No ei meeldinud: venelastele ei saa ligilähedalegi!" sekundeeris Villi.
Shirashikkur kirjutas: "Veberi osas nõus, et ei mängi eriti välja, tema vend veelgi mõttetum seal. Aga kui Kerro ei sobi sinna, siis kes üldse sobiks?! Kerro sobib vägagi hästi, pigem soolapuhuja Mang on küsitav, aga las siis olla üks kloun ka žüriis. Kuigi see alalise žürii asi ongi veider, Vene saadetes on žüriis katsetes osalenud inimesed, kelle probleeme lahendatakse."


authors:
Teet Malsroos
Vajadusel Ieva Kupce -Ilves

description: President Toomas Hendrik Ilves soovib konkreetselt teada, kes täidab Eesti välisministri kohuseid. "Ma näen siin häirivat ebaselgust," kommenteeris Ilves Delfile.

title: PRESIDENT ILVES: Ma soovin teada, kes täidab Eestis välisministri kohuseid

maintext:
"Vabariigi Presidendina, kes põhiseaduse kohaselt esindab Eestit välissuhtluses, soovin ma teada, kes täidab 10. septembril Euroopa Liitu ja NATO-sse kuuluva Eesti välisministri kohuseid. Riigis ei saa olla mingit ebaselgust. Eesti vajab välisministrit iga päev," ütles Ilves ja lisas, et arutab seda olukorda peaministriga niipea kui võimalik.
Marina Kaljurand kinnitas täna välisministeeriumis alanud pressikonverentsil, et astub välisministri ametilt tagasi ja kandideerib valimiskogus presidendiks. Ta sõnas, et täna on tema viimane tööpäev välisministeeriumis.


description: Sel aastal on registreeritud ligi 800 loomahammustust, inimesi on rünnanud ja vigastusi tekitanud ka varesed, hiired ning tuhkrud.

title: Varesed ja hiired ründavad inimesi


title: Atletico Madridi peatreener võidust Bayerni üle: see oli meeskonna läbi aegade parimaid esitusi!

maintext:
Atletico Madridi peatreener Diego Simeone oli eilse 1:0 võiduga Müncheni Bayerni vastu äärmiselt rahul ning tunnistas, et tegemist võis olla tema juhitud meeskonna parima mänguga.
"See oli minu Atletico Madridis veedetud aja üks parimaid esitusi," sõnas 46-aastane argentiinlane. "Ma olen meeskonna üle väga uhke. Mulle meeldis kõik, mida ma platsil nägin."
"Me surusime kõrgelt, kasutasime hästi vaba ruumi ära, tegime suurepäraseid kontrarünnakuid ja mängisime maailma ühe parima võistkonna vastu 90 minutit intensiivselt. Taktikaliselt olime me fantastilised," teatas Simeone.
Müncheni Bayerni väravavaht Manuel Neuer ütles peale kohtumist, et Hispaania meeskond oli seekord kindlalt parem. "Atletico näitas täna tõelist tapjainstinkti, meil see aga puudus. Õnneks on meil võimalus koduväljakul neid võita."
Atletico Madrid on Meistrite liiga hooaega alustanud kahe võiduga. Bayern teenis eile ühe võidu kõrvale esimese kaotuse.


title: Lemmiklooma võtmine tähendab vastutust

maintext:
Mida teha, kui laps ikka ja jälle alustab mangumist, et perre võetaks koer – või vähemalt kass?
Lemmiku võtmise kasuks räägivad uuringud, mis näitavad, et lapsed, kes kasvavad koos lemmikloomadega, on edaspidises elus enesekindlamad, sotsiaalselt paremini kohanenud ja ümbritsevate vastu kaastundlikumad kui loomadeta kasvanud lapsed. Argument on vanemate silmis seegi, et loomast oleks koolilapsele vanemate tööloleku ajal kodus seltsi, ka õpiks võsuke nii hoolitsema ja vastutama.
Ei saa aga unustada, et esialgu tuleb vastutus võtta vanematel: kuigi lapsed lubavad oma lemmiklooma eest ise hoolitseda ja mõtlevad seda täiesti tõsiselt, ei kujuta paljud neist siiski päris täpselt ette, millised kohustused ja vastutus lemmikloomaga kaasnevad: et kutsikas või kassipoeg vajab eriti palju õpetust-kasvatamist esimese eluaasta jooksul, hoolitsust ja tähelepanu aga järgmised 10-15 aastat.
See tähendab, et vanematel tuleb olla valmis looma eest hoolitseja põhirolliks – vähemalt peab see olema n.-ö tagavaraplaan. Siiski ei maksa lapse soovile jäigalt vastu seista – nii mõnigi praegune täiskasvanu mäletab ju hästi, kui palju see omal ajal haiget tegi. Parem lugege-uurige koos lapsega täpsemalt, millised on tema soovitud looma vajadused. Siis vaadake oma kodu, mõelge läbi pereliikmete päevaplaan ja kaaluge: kas loomal oleks teie juures mõnus ja mugav.
Ehk selgub seliste arutelude käigus, et esialgu oleks koeravõtmise asemel siiski targem võtta mõni pisiloom, näiteks hamster, merisiga, rott või liivahiir. Võimalik, et laps lepib selle plaaniga ja on valmis tõestama, et suudab lemmiku eest ise hoolt kanda. Edaspidi võib siis ju juba mõelda ka kassi või koera võtmisele.


authors: Afp Scanpix

description: Tennise aususe eest hoolitsev organisatsioon Tennis Integrity Unit (TIU) teatas, et uurib käimasoleva US Openi naisüksikmängu esimese ringi matši Timea Bacsinsky - Vitalia Diatšenko kahtlase panustamismustri tõttu.

title: US Openi kohtumisel lasub kihlveopettuse kahtlus